CELEX: 52006PC0687
Language: mt
Date: 2006-11-16
Title: Proposta għal deċiżjoni tal-Parlament Ewropew u tal-Kunsill dwar il-Programm Statistiku Komunitarju 2008-2012

Avviż Legali Importanti

|

52006PC0687

Proposta għal deċiżjoni tal-Parlament ewropew u tal-Kunsill dwar il-Programm Statistiku Komunitarju 2008-2012  /* KUMM/2006/0687 finali - COD 2006/0229 */  

	[pic] | KUMMISSJONI TAL-KOMUNITAJIET EWROPEJ |Brussel 16.11.2006KUMM(2006) 687 finali2006/0229 (COD)Proposta għalDEĊIŻJONI TAL-PARLAMENT EWROPEW U TAL-KUNSILLdwar il-Programm Statistiku Komunitarju 2008-2012(preżentata mill-Kummissjoni)MEMORANDUM TA’ SPJEGAZZJONI1. KUNTEST TAL-PROPOSTARaġunijiet għall-proposta u l-għanijiet tagħhaIt-tagħrif statistiku affidabbli dwar il-qagħda ekonomika, soċjali u ambjentali fl-UE u l-komponenti tagħha fuq livell nazzjonali u reġjonali huwa prerekwiżit meħtieġ għall-proċess ta’ l-integrazzjoni Ewropea. Dan jipprovdi lill-Istituzzjonijiet ta’ l-UE, l-Istati Membri, l-impriżi u ċ-ċittadini bil-mezzi fattwali meħtieġa biex jivvalutaw il-ħtieġa u l-progress ta’ inizjattivi politiċi Ewropej. L-istatistika armonizzata u komparabbli hija indispensabbli wkoll għall-għarfien ta’ l-Ewropa fost il-pubbliku ġenerali, għall-parteċipazzjoni taċ-ċittadini fid-dibattitu u l-proċess demokratiku dwar il-ġejjieni ta’ l-Ewropa u għall-parteċipazzjoni ta’ l-operaturi ekonomiċi fis-suq uniku.F’dan il-kuntest, l-għan tal-proposta huwa li jiddaħħal fis-seħħ programm strateġiku komprensiv għal statistika Komunitarja uffiċjali. Dan għandu jinkludi l-produzzjoni u l-kunsinna ta’ prodotti u servizzi lill-utenti, it-titjib tal-kwalità ta’ l-istatistika u żvilupp ulterjuri tas-Sistema Statistika Ewropea (l-ESS – il-partenarjat li jħaddan fih lill-Eurostat, l-awtoritajiet statistiċi nazzjonali u awtoritajiet nazzjonali oħra responsabbli f’kull wieħed mill-Istati Membri għall-produzzjoni u t-tixrid ta’ l-Istatistika Ewropea).Kuntest ġeneraliIl-ħtieġa ta' Programm Statistiku Komunitarju multi-annwali (is-CSP) toħroġ mill-Artikolu 3.1 tar-Regolament tal-Kunsill 322/97 li fuq il-bażi tiegħu s-CSP għandu jiddefinixxi l-metodi, l-oqsma prinċipali u l-għanijiet ta' l-azzjonijiet previsti għal perjodu li ma jaqbiżx il-ħames snin u jikkostitwixxi l-qafas għall-produzzjoni ta’ l-istatistika Komunitarja kollha. Is-CSP huwa eżegwit permezz ta’ programmi annwali ta’ ħidma li jipprovdu għanijiet ta' ħidma aktar dettaljati għal kull sena u permezz ta' leġiżlazzjoni speċifika għal azzjonijiet importanti. Is-CSP huwa soġġett għar-rappurtar intermedju dwar l-istat tal-progress tal-ħidma u għal valutazzjoni formali wara li jintemm il-perjodu tal-programm.Dispożizzjonijiet eżistenti fis-settur tal-propostaIs-CSP kurrenti, id-Deċiżjoni Nru 2367/2002/KE tal-Parlament Ewropew u l-Kunsill, ikopri l-perjodu 2003-2007 u huwa s-sitt wieħed tax-xorta tiegħu.Konformità ma' l-elementi politiċi u l-għanijiet l-oħra ta’ l-UnjoniL-għan ewlieni ta’ l-Istatistiċi Komunitarji uffiċjali huwa li l-iżvilupp, is-sorveljanza u l-valutazzjoni tal-politika Komunitarja jissaħħu fuq bażi rikorrenti permezz ta’ tagħrif fattwali affidabbli, oġġettiv, komparabbli u koerenti. F’xi setturi t-tagħrif statistiku huwa wkoll użat b’mod dirett għall-ġestjoni ta’ elementi politiċi prinċipali mill-istituzzjonijiet Komunitarji. L-Anness 2 tal-proposta jfisser kif id-diversi linji ta’ politika, mibnija fuq il-bażi ta’ l-intestaturi tat-Trattat, huma appoġġjati mill-istatistika Komunitarja uffiċjali.Madankollu, għalkemm l-istatistika uffiċjali hija użata biex tappoġġja kważi l-politika Komunitarja kollha, il-programm huwa ggwidat minn dawn il-prijoritajiet ta’ politika primarji li ġejjin:-  Il-prosperità, il-kompetittività u t-tkabbir ekonomiku,-  is-solidarjetà, il-koeżjoni ekonomika u soċjali u l-iżvilupp sostenibbli,-  is-sigurtà, u-  it-tkabbir ulterjuri ta’ l-Unjoni Ewropea.2. KONSULTAZZJONI MAL-PARTIJIET INTERESSATI U ANALIżI TA’ L-EFFETTI U L-KONSEGWENZIKonsultazzjoni mal-partijiet interessatiMetodi ta’ konsultazzjoni, setturi prinċipali mmirati u profil ġenerali tal-parteċipantiDawk involuti direttament fit-tħejjija tal-proposta kienu l-Istati Membri, il-Pajjiżi ta’ l-EFTA u l-Pajjiżi Kandidati. Il-konsultazzjoni ffukat fuq l-awtoritajiet statistiċi nazzjonali li l-kapijiet tagħhom huma membri jew osservaturi tal-Kumitat tal-Programm Statistiku (l-SPC) mwaqqaf bid-Deċiżjoni tal-Kunsill 89/382/KEE. Barra dan, partijiet differenti tal-programm ġew diskussi f’aktar dettal mill-gruppi ta’ ħidma tekniċi ta’ l-ESS li jinkludu wkoll utenti istituzzjonali u organizzazzjonijiet internazzjonali involuti f’kooperazzjoni statistika internazzjonali usa’.Il-Kumitat Konsultattiv Ewropew għat-Tagħrif Statistiku fil-qasam ta’ l-Isferi Ekonomiċi u Soċjali (is-CEIES), imwaqqaf bid-Deċiżjoni tal-Kunsill 91/116/KEE (emendata bid-Deċiżjoni tal-Kunsill 97/255/KE) ta l-opinjoni tiegħu dwar l-abbozz tal-programm.Il-Kumitat għall-istatistika Monetarja, Finanzjarja u tal-Bilanċ tal-pagamenti (is-CMFB), imwaqqaf bid-Deċiżjoni tal-Kunsill 91/115/KEE (emendata bid-Deċiżjoni tal-Kunsill 96/174/KE), ukoll esprima opinjoni dwar il-programm abbozz.Ġabra fil-qosor tar-rispons u kif ingħatalu widenMill-konsultazzjoni ma’ l-awtoritajiet statistiċi nazzjonali ħareġ tagħrif sostanzjali u kostruttiv. L-aspetti ewlenin indirizzati mill-Istati Membri kienu: Ir-relazzjoni bejn is-CSP u partijiet oħra tal-qafas legali bażiku għall-istatistika Komunitarja u l-Kodiċi ta’ Prattika ta’ l-Istatistika Ewropea; il-prijoritizzazzjoni ta’ l-azzjonijiet u l-ħtiġiet statistiċi; il-piż tar-rispons fuq l-impriżi; il-flessibilità ta’ l-ESS u l-kapaċità tagħha biex tissodisfa l-ħtiġiet ta’ l-utenti u tkun ta’ protezzjoni għall-kunfidenzjalità statistika. Fuq il-bażi ta’ din ir-reazzjoni, l-Istati Membri ngħataw kjarifika dwar għadd ta’ kwistjonijiet u sar ammont ta’ titjib fit-test legali u l-Anness 1 tal-proposta. Madankollu, għadd ta’ suġġerimenti ta’ l-Istati Membri ma setgħux jintlaqgħu għal kollox, speċjalment dawk dwar il-prijoritizzazzjoni. It-tieni, ir-reazzjoni kienet tirrigwarda għadd ta’ metodi u għanijiet relatati mad-diversi intestaturi tat-Trattat u dan irriżulta f'ħafna kjarifiki u titjib fl-Anness 2 tal-proposta.Fil-fehma tas-CEIES il-proposta ntlaqgħet, imma s-CEIES rat ukoll lok għal titjib, l-aktar fir-rigward tal-koerenza u l-konsistenza ta’ l-ESS, l-orjentazzjoni lejn gruppi ta’ utenti akbar, il-provvediment ta’ metadata, permezz tad-diżaggregazzjoni ta’ l-istatistika skond is-sess u s-suffiċjenza tal-lista kurrenti ta’ l-Indikaturi Strutturali użati biex jitkejjel il-progress bi tqabbil ma’ l-għanijiet ta’ Liżbona. Is-CEIES ukoll esprimiet riżervi dwar id-divrenzjar bejn il-ħtiġiet statistiċi għall-Istati Membri kbar u żgħar, rispettivament. Fuq il-bażi ta’ din ir-reazzjoni sar xi titjib fil-proposta, bħal pereżempju fir-rigward tad-diżaggregazzjoni ta’ l-istatistika soċjali skond is-sess, u l-iżvilupp u l-eżekuzzjoni ta’ repożitorju ta’ metadata.Is-CMFB laqa’ l-proposta u qiesha bħala waħda strutturata tajjeb u bbilanċjata. Ġeneralment, is-CMFB appoġġja l-prijoritajiet u l-għanijiet prinċipali definiti fil-programm, b’mod partikolari dawk relatati ma’ l-istatistika fuq il-politika ekonomika u monetarja, sakemm dawn ma joħolqux dewmien fl-iżviluppi diġà previsti għall-2007 f’dawn l-oqsma. Is-CMFB jappoġġja l-enfasi fuq it-tmexxija statistika u l-prijoritizzazzjoni, u b’hekk huwa ta’ l-istess fehma tal-Kunsill ta’ l-ECOFIN dwar il-ħtieġa biex jiġu żgurati prattiċi, riżorsi u kapaċitajiet għall-produzzjoni ta’ statistika ta’ kwalità għolja fuq livelli Ewropej u nazzjonali. Fejn għandhom x’jaqsmu strumenti, is-CMFB laqa’ l-għanijiet għal żieda fil-kapaċità biex il-ħtiġiet ta’ l-utenti jkunu moqdija, għal titjib fil-koerenza fl-istatistika u s-sistemi ta’ l-istatistika u għall-ħtieġa ta' tkabbir fl-iskambju ta’ data konfidenzjali bejn l-awtoritajiet ta’ l-istatistika.Ġbir u użu ta’ kompetenziMa kienx hemm il-ħtieġa għal kompetenzi esterni.Analiżi ta’ l-effetti u l-konsegwenziMħabba l-ħtiġiet ta’ l-Artikolu 3.1 tar-Regolament 322/97 il-kwistjoni mhix jekk għandhiex tiddaħħal fis-seħħ leġiżlazzjoni jew le. Il-kwistjoni hija dwar kif il-ħtiġiet tar-Regolament 322/97 għandhom jiġu sodisfatti bl-akbar benefiċċju għall-Unjoni.Il-valutazzjoni ta’ “l-impatt ta’ l-istatistika” hija eżerċizzju kkumplikat, kemm kunċettwalment kif ukoll prattikament. L-ewwelnett, l-impatt ta' l-istatistika huwa, aktar minn kollox, ta’ natura indiretta. Huwa r-riżultat ta’ deċiżjonijiet u azzjonijiet meħuda – fuq livelli differenti, kompletament jew parzjalment, u għal raġunijiet politiċi jew finanzjarji – fuq il-bażi ta’ tagħrif statistiku u meta dawn id-deċiżjonijiet u azzjonijiet jirriflettu b’mod indirett id-disponibilità u l-kwalità tat-tagħrif statistiku. Kultant la jkun prattikament fattibbli u anqas finanzjarjament proporzjonat li ssir valutazzjoni dettaljata ta’ dawn l-effetti. Għalhekk, li wieħed jitkellem dwar impatt soċjali, ekonomiku jew ambjentali ta’ tagħrif statistiku huwa diffiċli. Il-valur ta’ l-istatistika pjuttost jinsab fl-idoneità tagħha mal-valutazzjoni ta’ l-impatt ta’ elementi politiċi oħra.It-tieni, is-CSP huwa qafas li jiddefinixxi d-direzzjoni għall-iżvilupp ġejjieni u l-għanijiet ġenerali, li sussegwentement huma ddefiniti b’mod aktar konkret fil-programmi annwali u l-leġiżjazzjoni speċifika. Għalhekk, ma tistax issir analiżi aktar preċiża ta’ l-effetti u l-implikazzjonijiet f’dan il-waqt, imma din issir fit-tħejjija tal-proposti speċifiċi.Madankollu, huwa ċar ukoll li hemm xi effetti diretti ta’ metodu partikolari għas-CSP li jistgħu jkunu vvalutati f’termini ġenerali u mqabbla fuq il-bażi ta’ żewġ għażliet – “ir-ristrett” kontra “l-komprensiv”. Dawn l-effetti jirrelataw ma':A. Il-kapaċità ta’ l-ESS biex tipproduċi statistika ta’ kwalità suffiċjenti (jiġifieri statistika relevanti, preċiża, f’waqtha u puntwali, aċċessibbli u ċara; komparabbli, koerenti) – biex tappoġġja l-politika Komunitarja b’mod effettiv.B. L-ispejjeż minfuqa mill-Istati Membri responsabbli għall-eżekuzzjoni ta’ l-azzjonijiet statistiċi.C. Il-piż tal-parteċipazzjoni fl-istħarriġ merfugħ mill-impriżi u l-familji.Dwar A: Metodu ristrett jiżgura l-issoktar tal-provvediment ta’ l-istatistika eżistenti, imma probabbilment dan mhux biżżejjed biex tittejjeb il-kapaċità biex ikunu sodisfatti aktar malajr il-ħtiġiet ġodda ta’ l-utenti. Anqas mhu probabbli li jkun żgurat titjib sinifikanti fil-prontezza ta’ l-aggregati Ewropej għaliex dawn se jibqgħu jserrħu fuq l-istrumenti tradizzjonali ta’ l-ESS u fuq il-proċessi li bihom il-kompilazzjoni ta’ l-istatistika Komunitarja hija dejjem ikkondizzjonata mid-disponibilità ta’ l-aggregati nazzjonali kollha.Kuntrarju għal dan, metodu komprensiv – li bih is-CSP minn naħa waħda jipprovdi direzzjoni għall-iżvilupp ta’ għadd ta’ strumenti għall-ESS bħal, pereżempju, il-kampjunatura Ewropea, l-użu estiż tal-moduli ad hoc , id-differenzazzjoni tal-ħtiġiet, l-użu estiż tas-sorsi amministrattivi tad- data , u minn naħa oħra jiddefinixxi prinċipji għar-reviżjoni tal-prijoritajiet u t-tnaqqis ta’ ħtiġiet li m’għadhomx effikaċi fl-infiq – iżid il-kapaċità ta’ l-ESS biex tissodisfa obbligi ġodda relatati mal-politika Komunitarja filwaqt li tibqa’ tissodisfa l-ħtiġiet ċentrali eżistenti.Dwar B: F’każ ta’ parità fiċ-ċirkustanzi, x’aktarx li metodu ristrett jimplika jew li l-ispejjeż għall-Istati Membri jiżdiedu gradwalment għaliex il-ħtiġiet ġodda (addizzjonali) għat-tagħrif iridu jkunu sostnuti minn strumenti tradizzjonali, jew inkella li wħud mill-ħtiġiet statistiċi jkunu koperti minn sorsi barra mis-sistema statistika uffiċjali. Dan, mill-banda l-oħra, ikun ta' detriment għar-relevanza, il-koerenza u l-kontroll tas-sistema statistika kollha kemm hi.Kuntrarju għal dan, metodu komprensiv – fejn is-CSP jinkludi politika u għanijiet komuni għal strumenti bħal dawn – iżid il-kapaċità ta’ l-ESS biex tissodisfa l-ħtiġiet ta’ l-utenti b’effikaċja ikbar fl-infiq u b’hekk l-Istati Membri jkunu jistgħu jibbilanċjaw aħjar il-ħtiġiet u r-riżorsi.Dwar C: Wisq probabbli li l-metodu ristrett ikun jimplika riskju sinifikanti ta’ żieda gradwali fil-piż tar-rispons. Dan ikun riżultat ta’ sitwazzjoni fejn ma jkunux ġew eżegwiti strumenti aktar flessibbli fl-ESS biex jinnewtralizzaw il-piż li joħroġ minn ħtiġiet ġodda relatati mal-politika. Kuntrarju għal dan, b’metodu komprensiv l-ESS tkun tista’ tiġġestjona b’mod attiv il-piż tar-rispons u fl-istess ħin iżżomm livell għoli ta’ relevanza.Għaldaqstant, intgħażel metodu komprensiv għas-CSP.3. ELEMENTI LEGALI TAL-PROPOSTAL-azzjoni proposta fil-qosorIl-proposta tistabbilixxi l-Programm Statistiku Komunitarju għall-perjodu bejn l-2008 u l-2012. Il-programm jiddefinixxi l-metodi, is-setturi u l-għanijiet prinċipali ta’ l-azzjonijiet previsti, u jipprovdi wkoll sinteżi tal-ħtiġiet u r-rekwiżiti statistiċi mill-perspettiva tar-rekwiżiti politiċi ta’ l-Unjoni Ewropea.Bażi legaliIl-programm huwa bbażat fuq l-Artikolu 285 tat-Trattat.Prinċipju tas-sussidjarjetàBilli l-għanijiet ta’ l-azzjoni proposta, jiġifieri l-Programm Statistiku Komunitarju 2008 -2012, ma jistgħux jintlaħqu b’mod sodisfaċenti mill-Istati Membri u għalhekk jistgħu jintlaħqu aħjar fuq il-livell Komunitarju fuq il-bażi ta’ att ġuridiku tal-Komunità għaliex il-Kummissjoni biss tista’ tikkoordina l-armonizzazzjoni meħtieġa tat-tagħrif statistiku fuq il-livell Komunitarju fis-setturi statistiċi kollha koperti minn dan l-att, filwaqt li l-ġbir tad- data nnifsu jista’ jsir mill-Istati Membri, il-Komunità tista’ tadotta miżuri, skond il-prinċipju tas-sussidjarjetà kif stipulat fl-Artikolu 5 tat-Trattat.Prinċipju tal-proporzjonalitàIl-proposta hija konformi mal-prinċipju tal-proporzjonalità għar-raġuni(jiet) li ġejja/ġejjin.Il-proposta tiddefinixxi għanijiet għal perjodu ta’ ħames snin. Dawn l-għanijiet huma soġġetti għal definizzjonijiet u pjanifikazzjoni aktar dettaljati fil-programmi statistiċi ta’ ħidma annwali tal-Kummissjoni, li jitħejjew f’kooperazzjoni mill-qrib ma’ l-Istati Membri u jiġu adottati wara li tkun tqieset l-opinjoni tal-Kumitat tal-Programm Statistiku. Barra minn hekk, ħtiġiet statistiċi ġodda jkunu soġġetti għal leġiżlazzjoni speċifika li titħejja bl-involviment bikri u dirett ta' l-Istati Membri.Kif stipulat fl-Artikolu 4.2 tal-proposta, fit-tħejjija tal-programmi ta’ ħidma statistiċi annwali tal-Kummissjoni titqies l-effikaċja fl-infiq fil-produzzjoni ta’ l-istatistika u tkun żgurata reviżjoni kontinwa tal-prijoritajiet, bl-iskop li jintgħamel l-aħjar użu tar-riżorsi ta’ l-Istati Membri u tal-Kummissjoni u li jitnaqqas il-piż tar-rispons. Barra dan, il-proposta tiddefinixxi għan speċifiku għall-eżekuzzjoni ta’ metodi u proċeduri għall-ivvalutar ta’ l-ispejjeż – fuq il-bażi ta' l-istess prinċipji u metodoloġija applikati fi skemi simili: il-Mudell ta' l-Ispiża Netta ta' l-UE, il-Mudell ta' l-Ispiża Standard – u l-benefiċċji ta’ l-istatistika għall-użu fir-reviżjoni ta’ ħtiġiet statistiċi eżistenti u l-valutazzjoni ta’ rekwiżiti ġodda mill-utenti u għan speċifiku għas-sorveljar tal-piż tar-rispons fuq l-impriżi u t-tiftix għal modi biex dan jitnaqqas.Għażla ta’ strumentiStrumenti proposti: oħrajn.Mezzi oħra ma jkunux xierqa għar-raġuni(jiet) li ġejja/ġejjin.Meta jiġu kkunsidrati l-għan u l-kontenut tal-proposta, id-Deċiżjoni hija l-aktar strument xieraq.4. IMPLIKAZZJONI BAġITARJAL-istima kurrenti tar-rekwiżiti tar-riżorsi operattivi għall-Eurostat biex il-programm jiġi eżegwit hija total ta’ 274,2 miljun € għal matul il-perjodu tal-programm. Dan l-ammont jirrappreżenta r-riżorsi baġitarji ta' l-Eurostat meħtieġa għat-twettiq ta' l-attivitajiet kollha deskritti fil-programm għajr għal:-  L-infiq fuq staff u amministrazzjoni,-  Ir-riżorsi operattivi fuq linji baġitarji statistiċi oħra li jistgħu jinfetħu addizzjonalment biex ikopru ħtiġiet regolatorji ġodda matul il-perjodu 2008-2012 (azzjonijiet tat-tip Edicom),-  Ir-riżorsi operattivi li jsiru disponibbli minn Direttorati Ġenerali oħra fuq il-linji baġitarji tagħhom,-  Ir-riżorsi fuq il-livelli nazzjonali u reġjonali.L-Eurostat jorganizza mill-ġdid ir-riżorsi operattivi u umani proprji tiegħu biex jirrispetta l-prijoritajiet ġenerali tal-programm. Imma mħabba l-iżvilupp tal-ħidma fuq l-istatistika – u minkejja l-mira biex jiġu riallokati r-riżorsi fuq il-bażi tar-reviżjoni tal-prijoritajiet – għandu jkun antiċipat li l-livell ta’ riżorsi previsti jista’ ma jkunx biżżejjed biex jissodisfa l-ħtiġiet kollha. F’dawn iċ-ċirkustanzi, kwalunkwe ħtieġa għal differiment tal-ħidma prevista f’dan il-programm għandha tkun indikata fil-programmi annwali tal-ħidma fid-dawl ta:-  ir-riżorsi allokati lill-Kummissjoni mill-awtoritajiet baġitarji, u-  ir-riżorsi disponibbli fl-ESS biex iwettqu x-xogħol.5. TAGħRIF ULTERJURIKlawżola ta’ analiżi/reviżjoni/estinzjoniIl-proposta tinkludi klawżola ta’ analiżi.Il-proposta tinkludi klawżola ta’ estinzjoni.Żona Ekonomika EwropeaL-att propost jikkonċerna kwistjoni taż-ŻEE u għandu għalhekk jestendi għaż-Zona Ekonomika Ewropea.2006/0229 (COD)Proposta għalDEĊIŻJONI TAL-PARLAMENT EWROPEW U TAL-KUNSILLdwar il-Programm Statistiku Komunitarju 2008-2012(Test b’relevanza għall–EEA)IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 285 tiegħu,Wara li kkunsidraw il-proposta tal-Kummissjoni[1],Wara li kkunsidraw l-opinjoni tal-Kumitat Ekonomiku u Soċjali Ewropew[2],Wara li kkunsidraw l-opinjoni tal-Kumitat tar-Reġjuni[3],Filwaqt li jaġixxu skond il-proċedura stabbilita fl-Artikolu 251 tat-Trattat[4],Billi:(1) Skond ir-Regolament tal-Kunsill (KE) Nru 322/97 tas-17 ta’ Frar 1997 dwar l-istatistika Komunitarja,[5] għandu jiġi stabbilit programm statistiku Komunitarju multi-annwali.(2) Skond ir-Regolament (KE) Nru 322/97, il-Komunità għandu jkollha aċċess f’waqtu għal tagħrif statistiku li jkun komparabbli bejn l-Istati Membri li jkun aġġornat, affidabbli, pertinenti u prodott bl-iżjed mod effiċjenti possibbli għall-formulazzjoni, l-applikazzjoni, is-sorveljar u l-valutazzjoni tal-politika tagħha.(3) Sabiex jiġu żgurati l-konsistenza u komparabilità tat-tagħrif statistiku fil-Komunità, hu meħtieġ li jkun stabbilit programm statistiku Komunitarju ta’ ħames snin li jidentifika l-metodi, is-setturi prinċipali u l-għanijiet ta’ l-azzjonijiet previsti għal dawn il-prijoritajiet.(4) Il-metodu speċifiku għall-kompilazzjoni ta’ l-istatistika Komunitarja jinħtieġ kooperazzjoni mill-qrib b’mod speċjali f’sistema statistika Komunitarja fi proċess ta’ żvilupp permezz tal-Kumitat tal-Programm Statistiku, stabbilit bid-Deċiżjoni tal-Kunsill 89/382/KEE, Euratom[6], għal dak li għandu x’jaqsam ma’ l-addattament tas-sistema, partikolarment permezz ta’ l-introduzzjoni ta’ strumenti legali meħtieġa biex tkun stabbilita l-imsemmija statistika Komunitarja. Għandu jitqies il-piż fuq il-parteċipanti fl-istħarriġ – ikunu min ikunu: unitajiet tan-negozju, tal-gvern ċentrali jew lokali, familji jew individwi.(5) Il-produzzjoni ta’ l-istatistika Komunitarja fil-qafas leġiżlattiv tal-programm ta’ ħames snin tinkiseb permezz ta’ kooperazzjoni koordinata, koerenti u mill-qrib bejn l-Eurostat u l-awtoritajiet nazzjonali. Għal dan il-għan, l-Eurostat għandu jiżgura li tkun teżisti koordinazzjoni taħt diversi suriet ta' l-awtoritajiet nazzjonali f'netwerk li jirrappreżenta s-Sistema Statistika Ewropea (l-ESS) għall-assigurazzjoni tal-provvediment f’waqtu ta’ statistika li tkun tappoġġja l-ħtiġiet politiċi ta’ l-Unjoni Ewropea.(6) Fil-produzzjoni u t-tixrid ta’ statistika Komunitarja taħt din id-Deċiżjoni, l-awtoritajiet statistiċi Komunitarji u nazzjonali għandhom jirrispettaw il-prinċipji stabbiliti fil-Kodiċi Ewropew tal-Prattika Statistika, li ġie mehmuż mar-Rakkomandazzjoni tal-Kummissjoni tal-25 ta' Mejju 2005 dwar l-indipendenza, l-integrità u r-responsabbiltà ta' l-awtoritajiet statistiċi Komunitarji u nazzjonali[7].(7) It-tħejjija tal-programmi ta’ ħidma ta’ l-istatistika annwali tal-Kummissjoni għandha tqis il-ħtieġa ta' analiżi kontinwa tal-prijoritajiet statistiċi, inklużi s-simplifikazzjoni tal-proċessi u t-tnaqqis fil-ħtiġiet li qed tonqsilhom l-importanza tagħhom, bil-għan li jsir l-aħjar użu tar-riżorsi disponibbli.(8) Billi l-għanijiet ta’ din id-Deċiżjoni, jiġifieri l-Programm Statistiku Komunitarju 2008 -2012, ma jistgħux jintlaħqu b’mod sodisfaċenti mill-Istati Membri u għalhekk jistgħu jintlaħqu aħjar fuq livell Komunitarju, il-Komunità tista’ tadotta miżuri skond il-prinċipju tas-sussidjarjetà kif stipulat fl-Artikolu 5 tat-Trattat. Skond il-prinċipju tal-proporzjonalità, kif stabbilit f’dak l-Artikolu, din id-Deċiżjoni ma tmurx lilhinn minn dak li hu meħtieġ biex jinkisbu dawk l-għanijiet.(9) Din id-Deċiżjoni tistabbilixxi qafas finanzjarju għad-durata sħiħa tal-programm, li se jkun il-punt ta’ referenza prinċipali għall-awtorità baġitarja, fis-sens tal-punt 37 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar dixxiplina baġitarja u ġestjoni finanzjarja b’saħħitha[8].(10) Il-linji ta’ gwida biex jiġi stabbilit dan il-programm kienu sottomessi skond l-Artikolu 3(1) tar-Regolament (KE) Nru 322/97 lill-Kumitat tal-Programm Statistiku, lill-Kumitat Konsultattiv Ewropew għat-Tagħrif Statistiku fis-Setturi Soċjali u Ekonomiċi stabbilit bid-Deċiżjoni tal-Kunsill 91/116/KEE[9] u lill-Kumitat għall-Istatistika Monetarja, Finanzjarja u l-Bilanċ tal-Pagamenti stabbilit bid-Deċiżjoni tal-Kunsill 91/115/KEE[10],ADOTTAW DIN ID-DEĊIŻJONI:Artikolu 1Stabbiliment tal-programm statistikuIl-programm statistiku Komunitarju għall-perjodu 2008-2012 (minn hawn ’il quddiem “il-programm”) huwa b’dan stabbilit. Il-programm huwa stipulat fl-Annessi I u II.L-Anness I jispeċifika l-metodi, is-setturi prinċipali u l-għanijiet ta’ l-azzjonijiet previsti għal matul dak il-perjodu. L-Anness II jipprovdi sinteżi tal-ħtiġiet statistiċi mill-perspettiva tar-rekwiżiti politiċi ta’ l-Unjoni Ewropea.Artikolu 2Prijoritajiet politiċi1. Filwaqt li jqis ir-riżorsi disponibbli ta’ l-awtoritajiet nazzjonali u tal-Kummissjoni, il-programm għandu jkun iggwidat mill-prijoritajiet politiċi Komunitarji prinċipali ta’:-  prosperità, kompetittività, u tkabbir ekonomiju,-  solidarjetà, koeżjoni ekonomika u soċjali u żvilupp sostenibbli,-  sigurtà, u-  tkabbir ulterjuri ta’ l-Unjoni Ewropea.2. Il-prijoritajiet globali u l-għanijiet ġenerali fil-programm għandhom ikunu soġġetti għal ippjanar annwali dettaljat skond ir-Regolament (KE) Nru 322/97Artikolu 3Ġestjoni statistika1. Il-programmi għandu jiġi eżegwit skond il-prinċipji tal-Kodiċi Ewropew tal-Prattika Statistika bil-għan li tkun prodotta u mxerrda statistika Komunitarja armonizzata ta’ kwalità għolja u li jkun żgurat li s-sistema statistika Ewropea kollha kemm hi tiffunzjona kif jixraq. L-awtoritajiet nazzjonali u l-awtorità statistika Komunitarja għandhom:1.  jistabbilixxu ambjent istituzzjonali u organizzattiv li jippromwovi l-effikaċja u l-kredibilità ta’ l-awtoritajiet statistiċi nazzjonali u Ewropej li jipproduċu u jxerrdu statistika uffiċjali.2.  josservaw l-istandards, il-linji ta’ gwida u l-prattika t-tajba ta’ l-Ewropa fil-proċessi użati mill-awtoritajiet statistiċi nazzjonali u Ewropej biex jorganizzaw, jiġbru, jipproċessaw u jxerrdu statistika uffiċjali u jagħmlu sforz biex jiksbu reputazzjoni għal ġestjoni tajba u effiċjenti għat-tisħiħ tal-kredibilità ta’ din l-istatistika.3.  jiżguraw li l-istatistika Komunitarja tkun konformi ma’ l-istandards ta’ kwalità Ewropej u jissodisfaw il-ħtiġiet ta’ l-utenti istituzzjonali ta’ l-Unjoni Ewropea, il-gvernijiet, l-istituzzjonijiet tar-riċerka, l-organizzazzjonijiet tas-soċjetà ċivili, l-impriżi u l-pubbliku ġenerali.Artikolu 4Prijoritizzazzjoni, effiċjenza u flessibilità1. Il-programm għandu jiżgura appoġġ statistiku kontinwu għad-deċiżjonijiet u l-valutazzjonijiet fis-setturi politiċi Komunitarji kurrenti u jipprovdi appoġġ statistiku għal kwalunkwe rekwiżiti addizzjonali li jinħolqu minn inizjattivi politiċi Komunitarji ġodda.2. Waqt it-tħejjija tal-programmi ta’ ħidma statistiċi annwali, il-Kummissjoni għandha tqis l-effikaċja fl-infiq fil-produzzjoni ta’ l-istatistika u tiżgura reviżjoni kontinwa tal-prijoritajiet, bl-iskop li jintgħamel l-aħjar użu tar-riżorsi ta’ l-Istati Membri u tal-Kummissjoni u li jitnaqqas il-piż tar-rispons impost fuq il-parteċipanti fl-istħarriġ.3. Il-programm għandu jiżgura l-iżvilupp ta' strumenti għat-tkattir tal-flessibilità tas-Sistema Statistika Ewropea u għat-titjib tal-kapaċità tagħha biex tissodisfa l-ħtiġiet ġodda ta' l-utenti b’mod opportun.Artikolu 5Iffinanzjar1. Il-qafas finanzjarju għall-eżekuzzjoni ta’ dan il-programm għall-perjodu 2008-2012 huwa b’dan iffissat għal EUR 274 200 000.2. L-approprjazzjonijiet annwali għandhom ikunu awtorizzati mill-awtorità baġitarja fil-limiti tal-qafas finanzjarju.Artikolu 6Rapporti1. Matul it-tielet sena ta’ l-eżekuzzjoni tal-programm, il-Kummissjoni għandha tħejji rapport intermedju dwar il-progress u tippreżentah lill-Kumitat għall-Programm Statistiku.2. Fl-aħħar tal-perjodu kopert mill-programm, il-Kummissjoni għandha tippreżenta rapport valutattiv dwar l-eżekuzzjoni tal-programm wara konsultazzjoni mal-Kumitat għall-Programm Statistiku. Dan ir-rapport irid jitħejja sa l-aħħar ta’ l-2013 u sussegwentement jintbagħat lill-Parlament Ewropew u lill-Kunsill.3. Ir-rappurtar dwar x’ikun ħareġ mill-prijoritizzazzjoni mill-ġdid għandu jifforma parti mir-rapport intermedju dwar il-progress u r-rapport valutattiv finali.Artikolu 7Dħul fis-seħħDin id-Deċiżjoni għandha tidħol fis-seħħ fit-tielet jum wara l-pubblikazzjoni tagħha fil- Ġurnal Uffiċjali ta’ l-Unjoni Ewropea .Artikolu 8DestinatarjiDin id-Deċiżjoni hija indirizzata lill-Istati Membri.Magħmula fi Brussell,Għall-Parlament Ewropew Għall-KunsillIl-President Il-PresidentANNESS 1 PROGRAMM STATISTIKU TA’ ĦAMES SNIN: KWISTJONIJIET TRAŻVERSALIDan l-Anness jittratta dwar aspetti trażversali ta’ importanza strateġika għall-iżvilupp ta’ l-istatistika Komunitarja fuq medda ta’ żmien bejn medja u twila. L-ewwel jiddeskrivi kif minnha nfisha l-politika statistika tikkontribwixxi għall-integrazzjoni Ewropea; mbagħad jittratta dwar il- karatteristiċi ġenerali tas-Sistema Statistika Ewropea u l-kooperazzjoni ma’ l-utenti u l-produtturi; fl-aħħarnett isemmi l-istrumenti ewlenin użati mill-awtorità Komunitarja b’kooperazzjoni ma’ l-awtoritajiet nazzjonali. Għal kull wieħed minn dawn l-aspetti dan l-anness jipprovdi sinteżi ta’ l-għanijiet u l-inizjattivi prinċipali li jridu jiġu applikati matul dan il-perjodu ta’ ħames snin.1. IR-RWOL TA’ L-ISTATISTIKA FL-INTEGRAZZJONI EWROPEATagħrif statistiku affidabbli dwar is-sitwazzjoni ekonomika, soċjali u ambjentali fl-UE u l-komponenti tagħha fuq livelli nazzjonali u reġjonali huwa prekondizzjoni meħtieġa għall-proċess ta’ l-integrazzjoni Ewropea. Dan jipprovdi lill-Istituzzjonijiet Ewropej, lill-Istati Membri u liċ-ċittadini bil-mezzi fattwali meħtieġa biex jivvalutaw il-bżonn għal inizjattivi politiċi Ewropej u l-progress tagħhom. L-istatistika armonizzata u komparabbli hija wkoll indispensabbli għall-għarfien ta’ l-Ewropa mill-pubbliku ġenerali, għall-parteċipazzjoni taċ-ċittadini fid-dibattitu dwar il-ġejjieni ta’ l-Ewropa u fil-proċess demokratiku u għall-parteċipazzjoni ta’ l-operaturi ekonomiċi fis-suq uniku.It-tfannid u t-tkabbir ta’ l-Unjoni huma riflessi fl-ESS (is-Sistema Statistika Ewropea) infisha: L-istrateġiji u l-miżuri ta’ l-ESS jinkludu l-armonizzazzjoni kontinwa ta’ kunċetti, definizzjonijiet u metodi, u, jekk ikun meħtieġ, integrazzjoni tal-proċessi produttivi u l-eżekuzzjoni ta’ sistemi interoperabbli komuni. Madankollu, jeħtieġ li l-istrutturi, l-istrateġiji u l-miżuri ta’ l-ESS jiġu żviluppati aktar biex ikun żgurat li s-sistema żżomm u tiżviluppa l-kwalità u l-effikaċja biex tkun tista’ tissodisfa l-ħtiġiet kollha ta’ l-utenti. Fost elementi oħra, ir-riċerka ta’ l-istatistika uffiċjali tista’ tikkontribwixxi għat-tkattir fl-iżvilupp ta’ l-infrastruttura, l-effiċjenza u l-kwalità ta’ l-istatistika Komunitarja.L-għanijiet tal-perjodu tal-programm huma: Li l-“lingwa statistika komuni” tal-kunċetti, il-klassifikazzjonijiet u l-metodoloġiji tkompli tiġi armonizzata, żviluppata u eżegwita. L-azzjonijiet l-aktar importanti f’dan is-settur jinkludu r-reviżjoni tas-Sistema Ewropea tal-Kontabilità u l-eżekuzzjoni tal-klassifikazzjoni NACE rev. 2 ta’ l-attivitajiet ekonomiċi. Li jiġi żviluppat reġistru statistiku Ewropew ta’ gruppi intraprendenti multinazzjonali u jkun żviluppat u integrat fil-proċessi produttivi statistiċi. Li jkomplu jiġu żviluppati standards u għodod komuni għall-iskambju effiċjenti u żgurat ta’ data u metadata statistiċi fl-ESS u dawn ikunu eżegwiti bil-kooperazzjoni ta’ servizzi relevanti oħra ta’ l-KE, is-Sistema Ewropea tal-Banek Ċentrali u organizzazzjonijiet internazzjonali. Dawn l-istandards għandhom jiġu infurzati fis-setturi relevanti kollha. Li jiġi żviluppat u eżegwit repożitorju għall-metadata – disponibbli għall-utenti kif ukoll għall-produtturi – biex jgħaqqad fih id-data u l-metadata għaċ-ċiklu sħiħ tal-produzzjoni tad-data. Li ssir promozzjoni għat-tkabbir fl-użu ta’ l-Internet – mhux biss bl-iskop ta’ tixrid għall-benefiċċju tal-konsumatur finali, imma wkoll għal partijiet oħra tal-proċess produttiv statistiku. Li jiġu żviluppati u eżegwiti politika u għodod għall-ġestjoni armonizzata tal-kunfidenzjalità fl-ESS. Għandhom jiġu żviluppati u eżegwiti wkoll mezzi armonizzati għall-aħjar aċċess għal mikrodata anonimizzata għal riċerkaturi awtorizzati. Għandu jkun valutat ir-riskju ta’ l-iżvelar tad-data, u jiġu żviluppati mezzi tekniċi biex jitħaffef l-aċċess għad-data statistika u l-mod kif tinqasam. Li jiġu żviluppati l-mezzi għall-iskambju ta’ l-għodod fl-ESS. Għal dan il-għan għandha ssir promozzjoni għall-użu ta’ l-Open Source Software (OSS). Li jiġu stabbiliti mezzi biex isir użu operattiv aħjar tar-riżultati mir-riċerka ta’ l-istatistika uffiċjali. |-  2. RELAZZJONIJIET MAL-PARTIJIET INTERESSATI2.1. Is-sistema statistika EwropeaL-Eurostat huwa responsabbli biex jiggarantixxi l-produzzjoni ta’ statistika Komunitarja għall-għanijiet ta’ politika ta’ l-UE. Produzzjoni effiċjenti ta’ l-istatistika Komunitarja koperta minn dan il-programm, fejn l-awtoritajiet ta’ l-Istati Membri huma responsabbli għall-produzzjoni ta’ statistika nazzjonali armonizzata u fejn l-Eurostat huwa responsabbli għall-produzzjoni ta’ statistika Komunitarja fuq il-bażi ta’ data pprovduta l-aktar mill-awtoritajiet statistiċi nazzjonali, titlob kooperazzjoni koordinata u mill-qrib. Din il-kooperazzjoni tinkiseb permezz tas-Sistema Statistika Ewropea.Is-Sistema Statistika Ewropea (l-ESS) hija l-partenarjat li jinkludi l-Eurostat, l-istituti statistiċi nazzjonali u korpi statistiċi nazzjonali oħra responsabbli f’kull Stat Membru għall-produzzjoni u t-tixrid ta’ l-istatistika Ewropea f'konformità mal-prinċipji tal-Kodiċi Ewropew tal-Prattika Statistika. L-Eurostat jiggarantixxi l-ġestjonji u l-koordinazzjoni meħtieġa għal din l-istruttura sabiex ikun żgurat il-provvediment f’waqtu ta’ statistika li tkun tappoġġja l-ħtiġiet politiċi ta’ l-UE.L-iskambju ta’ l-esperjenzi, l-aqwa prattika, l-għarfien tekniku u t-teknika metodoloġika essenzjali fost il-membri ta’ l-ESS huwa wkoll element fundamentali għas-sistema biex taħdem tajjeb. Dan huwa sostnut bl-iżvilupp tal-Programm Ewropew ta’ Taħriġ Statistiku.L-għanijiet tal-programm huma: Li l-Kummissjoni u l-Istati Membri jieħdu l-inizjattivi xierqa għall-ksib ta' konformità mal-Kodiċi Ewropew tal-Prattika Statistika. Li jiġu stabbiliti strutturi u proċeduri biex ikunu sorveljati u jingħataw pariri dwar il-konformità mal-Kodiċi ta’ Prattika mill-Eurostat u l-awtoritajiet statistiċi nazzjonali. Entità konsultattiva ta' livell għoli għandha tikkumplimenta l-istruttura ta' tmexxija. Li jiġi stabbilit proċess għal tikkettar ta’ kwalità għall-istatistika uffiċjali Ewropea. Li l-Programm Ewropew ta’ Taħriġ Statistiku jkollu l-għan li jtejjeb il-kwalità ġenerali ta’ l-istatistika Ewropea billi jgħolli l-kwalifiki ta’ l-istatiċisti, jippromwovi l-indipendenza tagħhom, jinkoraġġixxi t-taħriġ teoretiku u prattiku u jiskambja l-aħjar prattika u esperjenzi. |-  2.2. Kooperazzjoni ma’ l-utentiHuwa importanti ħafna li jkun hemm djalogu kontinwu u mill-qrib ma’ l-utenti ta’ l-istatistika Komunitarja dwar ħtiġiethom u l-uzu attwali u l-prijoritajiet tagħhom. Il-kooperazzjoni kurrenti ma’ l-utenti hija ta’ benefiċċju u tinkludi fost oħrajn l-attivitajiet tal-Kumitat Konsultattiv Ewropew għat-Tagħrif Statistiku fis-Setturi Soċjali u Ekonomiċi (is-CEIES), il-kooperazzjoni ma’ federazzjonijiet Ewropej tan-negozju u d-diskussjonijiet formali tal-programm ta’ ħidma statistiku mas-servizzi tal-Kummissjoni. Madankollu, mħabba ż-żieda fl-għadd ta’ l-utenti ta’ l-istatistika Komunitarja u l-varjetà ikbar ta’ l-eżiġenzi tagħhom, l-Eurostat għandu jkompli jsaħħaħ id-djalogu bejn is-Sistema Statistika Ewropea u l-utenti tagħha.L-għanijiet tal-programm huma: Li titnaqqas id-distanza bejn l-utenti u l-produtturi billi tittejjeb il-komunikazzjoni mad-diversi gruppi u n-netwerks ta’ l-utenti. Li tiġi eżegwita investigazzjoni proattiva tal-ħtiġiet ta’ l-utenti. B’hekk is-Sistema Statistika Ewropea tkun tista’ tissodisfa b’effikaċja ikbar il-ħtiġiet ġodda li jinqalgħu. It-tisħiħ tas-CEIES. B’hekk l-iżvilupp ta’ l-istatistika Komunitarja jkun jista’ jsir aktar orjentat lejn il-ħtiġiet ta’ l-utenti. |-  2.3. Kooperazzjoni teknika ma’ pajjiżi li mhumiex membri ta’ l-UEL-interazzjoni ta’ l-UE mal-pajjiżi ġara tagħha u ma’ reġjuni u pajjiżi oħra fid-dinja kollha tinħtieġ statistika uffiċjali affidabbli fuq il-kondizzjonijiet ekonomiċi u soċjali ta’ dawk il-pajjiżi. Għandha sseħħ kooperazzjoni teknika komprensiva sabiex tinbena l-kapaċità statistika ta’ dawk il-pajjiżi u tkun ipprovduta l-istatistika meħtieġa għall-ġestjoni tal-politika ta’ l-UE. Dan japplika speċjalment fil-każ tal-pajjiżi kandidati ta’ l-UE. Il-kooperazzjoni tinvolvi l-kompetenzi ta’ ħafna msieħba fis-Sistema Statistika Ewropea.L-għan tal-programm huwa: Li jitħejjew u jkunu eżegwiti programmi reġjonali ta’ żvilupp u jiġi żgurat li jkun hemm għaqda mill-qrib bejn l-azzjonijiet statistiċi u l-għanijet aktar estiżi tal-programmi ta’ l-UE. |-  2.4. Kooperazzjoni ma’ l-organizzazzjonijiet internazzjonaliL-istatistika ma tridx tkun biss komparabbli bejn l-Istati Membri ta’ l-UE, imma wkoll f’ livell internazzjonali usa’, għaliex ħafna setturi tas-Sistema Statistika Ewropea (l-ESS) huma bbażati fuq metodoloġija miftiehma internazzjonalment. F’ħafna każi l-ESS hija l-ewwel biex tiżviluppa standards qabel ma jidħlu dawk globali. F’dawn il-każi, ikun essenzjali li l-metodoloġiji globali jikkunsidraw l-iżviluppi Ewropej. Il-kooperazzjoni internazzjonali tinkludi wkoll il-ġestjoni konġunta tal-proġetti l-aktar importanti u l-koordinazzjoni tal-programmi ta’ ħidma u l-attivitajiet ta’ ġbir ta’ data sabiex tiġi evitata d-duplikazzjoni ta’ l-isforzi.L-esperjenza wriet li pożizzjoni koordinata u komuni hija importanti biex il-prijoritajiet ta’ l-UE jkollhom impatt fuq l-aġenda u l-iżvilupp u l-armonizzazzjoni tas-sistemi statistiċi internazzjonali. Għal din ir-raġuni, ingħata bidu għal tħejjija u koordinazzjoni intensifikati tal-pożizzjonijiet ta’ l-UE qabel ma jsiru laqgħat internazzjonali ta’ livell għoli.L-għanijiet tal-programm huma: Li jkun żgurat li l-UE hija rrappreżentata b’mod konsistenti u, fejn ikun xieraq, tikkoordina l-pożizzjonijiet tagħha fil-fora statistiċi internazzjonali l-aktar importanti u f’materji ta’ prijorità għall-politika ta’ l-UE. Li tingħata promozzjoni lill-kooperazzjoni u l-koordinazzjoni tal-programmi ta’ ħidma sabiex tiġi evitata d-duplikazzjoni tax-xogħol u titjieb il-komparabilità ta’ l-istatistika internazzjonali. |-  3. STRUMENTI3.1. Regolamentazzjoni aħjarL-Artikolu 3(2) tar-Regolament 322/97 jittratta dwar tliet tipi ta’ “azzjonijiet statistiċi individwali” li jistgħu jintużaw għall-eżekuzzjoni tal-programm statistiku Komunitarju: L-ewwel, leġiżlazzjoni adottata skond il-proċedura kodeċiżjonali, li biha l-Kummissjoni tista’ tkun delegata b’setgħat ta’ eżekuzzjoni; it-tieni, azzjonijiet li jittieħdu direttament mill-Kummissjoni, taħt ċirkustanzi limitati ħafna: l-azzjoni ma tistax iddum għal aktar minn sena, id- data meħtieġa trid tkun diġà disponibbli jew aċċessibbli mingħand l-awtoritajiet nazzjonali responsabbli, u kull spejjeż żejda minfuqa fuq livell nazzjonali b’riżultat ta’ l-azzjoni trid toħroġhom il-Kummissjoni; it-tielet, isiru ftehimiet bejn l-Eurostat u l-awtoritajiet ta’ l-Istati Membri.Id-dħul fis-seħħ tal-leġiżlazzjoni skond id-dispożizzjonijiet tat-Trattat għandu jkun l-għażla preferita fil-parti l-kbira tas-sitwazzjonijiet meta l-ġbir ta’ l-istatistika jkun meħtieġ. Dan ikun ibbażat fuq politika leġiżlattiva realistika f’konformità mal-politika tal-Kummissjoni għal leġiżlazzjoni aktar sempliċi u mmirata tajjeb. L-inizjattivi leġiżlattivi ġodda għandhom jitħejjew b’mod eżawrjenti flimkien mal-partijiet interessati u għandhom jindirizzaw il-ħtiġiet ta’ l-utenti, jevitaw il-piż żejjed ta’ fuq il-parteċipanti fl-istħarriġ, u jqisu kif xieraq il-prijoritajiet, l-ispejjeż u l-possibiltajiet għall-ikkunsinnar.L-għanijiet tal-programm huma: Li f’ċerti setturi ta’ produzzjoni regolari ta’ l-istatistika Komunitarja li jkunu laħqu livell ta’ maturità suffiċjenti, jittieħdu inizjattivi biex il-fteħimiet jinbidlu f’leġiżlazzjoni Komunitarja. Li f’setturi statistiċi b’leġiżlazzjoni Komunitarja kumplessa jittieħdu inizjattivi biex il-leġiżlazzjoni tiġi fformulata mill-ġdid u ssimplifikata. Li jittieħdu inizjattivi biex il-leġiżlazzjoni tiġi revokata jew riveduta f’setturi statistiċi fejn il-leġiżlazzjoni Komunitarja ma tirriflettix il-ħtiġiet ta’ l-utenti, il-prijoritajiet u l-kuntest soċjo-ekonomiku u teknoloġiku b’mod effikaċi. |-  3.2. Sorveljar tal-konformitàIl-kwalità ta’ l-istatistika Komunitarja tinkludi – apparti l-esiġenzi xjentifiċi – il-ħtieġa fundamentali ta’ konformità mal-prinċipji tat-Trattat u l-leġiżjazzjoni sekondarja. Għalhekk, sorveljar vigoruż u sistematiku ta’ l-applikazzjoni tal-leġiżlazzjoni huwa prijorità. Għandha tkun osservata strateġija ta’ konformità globali u koerenti, strutturata madwar il-prinċipji ta’ politika leġiżlattiva realistika, l-obbligu ta’ l-Istati Membri biex b’mod sistematiku japplikaw il-leġiżjazzjoni statistika u sorveljar koerenti u sistematiku tal-konformità. Parti mill-proċess ta’ konformità għandha tkun il-kuntatti mill-qrib ma’ l-awtoritajiet nazzjonali kompetenti matul il-fażijiet kollha.L-għan tal-programm huwa: Li jiżgura sorveljar sistematiku ta’ konformità mal-leġiżlazzjoni Komunitarja. |-  3.3. Żieda fil-kapaċità biex il-ħtiġiet ta’ l-utenti jkunu ssodisfatiSabiex jittejbu s-servizz statistiku għall-utenti u l-effiċjenza tas-Sistema Statistika Ewropea kollha kemm hi, hija meħtieġa attenzjoni akbar fuq l-esiġenzi tal-qofol għall-politika Ewropea. Dan għandu jkun ibbażat fuq il-metodu “Il-prijorità għall-Ewropa”, strateġija prammatika biex titħaffef il-kompilazzjoni ta’ l-aggregati Ewropej li huma ta’ importanza partikolari għall-politika Komunitarja. Iridu jissaħħu wkoll il-flessibilità tas-Sistema Statistika Ewropea u l-kapaċità tagħha biex tissodisfa minnufih il-ħtiġiet ġodda ta’ l-utenti.L-għanijiet tal-programm huma: Li titjieb il-koerenza fis-sistemi statistiċi. Dan isaħħaħ il-kapaċità biex il-ħtiġiet ta’ l-utenti jkunu ssodisfati billi jiġu kkombinati sorsi statistiċi differenti. Li f’każi speċifiċi jkun estiż l-użu ta’ moduli ad hoc. Dan iqawwi s-sensibilità għal ħtiġiet ġodda. Li d-differenzazzjoni ta’ l-esiġenzi li tkun tiddependi fuq il-piż tal-pajjiżi fl-aggregati Ewropej tintuża b’mod prevalenti. Dan inaqqas l-ispejjeż għal uħud mill-awtoritajiet nazzjonali u l-piż minn fuq il-parteċipanti fl-istħarriġ b’mod sinifikanti, kif ukoll itejjeb il-kapaċità biex l-aggregati ta’ l-EU jkunu f’waqthom. Li l-kampjuni Ewropej maħsuba biex jipprovdu data ta’ kwalità tajba fil-livell ta’ aggregat Ewropew ikunu jistgħu jintużaw f’każi speċifiċi. Dan għandu jtejjeb il-koerenza u l-komparabilità u jissimplifika l-proċessi tal-produzzjoni. |-  3.4. Appoġġ finanzjarju għal azzjonijiet li jikkontribwixxu għall-għanijiet KomunitarjiSabiex tiżgura s-sodisfar f’waqtu tal-ħtiġiet ta’ l-utenti, il-Kummissjoni tista’ tappoġġja l-iżvilupp ta’ l-istatistika u l-akkumulazzjoni tal-kapaċità fis-Sistema Statistika Ewropea bl-għoti ta' kuntratti ta' servizz jew il-konklużjoni ta' ftehimiet għal għotjiet.L-għan tal-programm huwa: Li l-kuntratti ta’ servizz u l-ftehimiet għal għotjiet isiru bil-ħsieb li jiġu żgurati l-aqwa żvilupp għall-istatistika u l-akkumulazzjoni tal-kapaċità fis-Sistema Statistika Ewropea, bl-aħjar użu tar-riżorsi disponibbli. |-  3.5. Utilizzar tal-kompetenzi ta' l-imsieħba għal għanijiet KomunitarjiIl-ksib ta’ l-għanijiet tas-Sistema Statistika Ewropea u l-garanzija tat-titjib meħtieġ fil-programmi, il-proċessi u l-prodotti biex ikunu ssodisfati l-ħtiġiet dejjem jiżdiedu ta’ l-utenti mhux biss jesiġu riżorsi suffiċjenti imma wkoll il-kreattività u l-kompetenza ta’ l-ESS kollha. Għalhekk, għandhom jiġu stabbiliti modi ġodda ta’ kif tiġi strutturata l-organizzazzjoni prattika ta’ ċerti attivitajiet – bl-użu ta’ kompetenzi u l-aħjar prattika meta dawn ikunu disponibbli – sabiex jinħolqu s-sinerġiji u jittejbu l-effiċjenza u l-kwalità ġenerali.L-għan tal-programm huwa: Li jiġu stabbiliti strutturi, għodod, u proċessi konġunti bl-involviment ta’ l-awtoritajiet nazzjonali u s-servizzi relevanti tal-KE u bl-iffaċilitar ta’ l-ispeċjalizzazzjoni ta’ ċerti Stati Membri f’attivitajiet statistiċi speċifiċi għall-ġid tas-Sistema Statistika Ewropea ġenerali. |-  3.6. TixridL-għanijiet u l-għodod tat-tixrid se jsirilhom tibdil sostanzjali matul il-perjodu tal-programm u dan mhux biss se jibdel in-natura tal-funzjoni tat-tixrid infisha b'mod sinifikanti, imma wkoll se jħalli impatt sinifikanti fuq il-fażijiet l-oħra tal-proċess statistiku tal-produzzjoni.L-evoluzzjoni mgħaġġla tal-kapaċità u d-disponibilità tiegħu se tirrendi l-Internet bħala l-għodda primarja għat-tixrid tad- data statistika fil-ġejjieni. L-Internet se jkabbar b’mod sinifikanti l-komunità ta’ l-utenti potenzjali u b’hekk se joħloq opportunitajiet ġodda għat-tixrid. Barra dan, se joħloq il-possibbiltà ta’ kooperazzjoni intensifikata bejn l-Eurostat u l-istituti statistiċi nazzjonali. Madankollu, l-Internet se jintroduċi wkoll sfidi ġodda sinifikanti għall-preżentazzjoni ta’ data li tkun faċli biex tintuża u li tgħin lill-utenti jsibu, jesponu u jifhmu l-istatistika. It-tixrid eżistenti ta’ pubblikazzjonijiet fuq il-karta u midja elettronika offline bilfors se jkollhom jevolvu f’għodda supplimentari ta’ tixrid. L-istrutturi li jappoġġjaw lill-utenti b’mod xieraq u l-komunikazzjoni ma’ gruppi ta’ utenti huma elementi importanti ta’ tixrid effikaċi.L-għanijiet tal-programm huma: Li s-sit ta’ l-Internat ta’ l-Eurostat jevolvi fejn għandhom x’jaqsmu l-kontenut, il-ħeffa ta' l-użu u l-funzjonalità u jkun konformi ma’ l-aqwa prattika. Li l-kooperazzjoni ma’ pjattaformi oħra ta’ tixrid tas-Sistema Statistika Ewropea u ta' servizzi tal-KE oħrajn tikber sabiex b’hekk jiġi faċilitat l-użu tas-siti ta’ l-Internet u jitkabbar il-valur tat-tagħrif statistiku għall-utenti. |-  3.7. Il-bilanċ bejn l-infiq u l-benefiċċjiL-ESS trid tgħasses b’viġilanza l-bilanċ bejn il-ħtiġiet għat-tagħrif għall-għanijiet politiċi Komunitarji u r-riżorsi meħtieġa fuq livelli Komunitarji, nazzjonali u reġjonali biex jiġi pprovdut dan it-tagħrif. Il-provvediment ta' riżorsi xierqa fil-kuntest nazzjonali huwa ta' importanza partikolari għall-insegwiment tat-tagħrif statistiku skond il-ħtiġiet tad-deċiżjonijiet politiċi ta’ l-UE. Imma huwa wkoll importanti li tinżamm flessibilità biżżejjed biex l-awtoritajiet nazzjonali jitħallew jipprovdu sodisfazzjon għall-ħtiġiet tat-tagħrif statistiku bl-akbar effikaċja possibbli fl-infiq.L-istipular tal-prijoritajiet għandu jkun ibbażat fuq tliet prinċipji-gwida ta’ livell għoli:-  Il-valutazzjoni tal-ħtiġiet ta’ l-utenti, inkluża r-relevanza tat-tfassil politiku fuq livell Komunitarju;-  Il-valutazzjoni ta’ l-implikazzjonijiet ta’ l-ispejjeż għall-parteċipanti fl-istħarriġ, l-Istati Membri u l-Kummissjoni;-  Il-valutazzjoni ta’ kwistjonijiet statistiċi speċifiċi ta’ importanza għall-effikaċja fl-infiq ta’ statistika partikolari, inkluż il-kompromess bejn il-komponenti differenti tal-kwalità statistika, pereżempju “l-preċiżjoni” u “l-prontezza”, u l-possibbiltajiet għal obbligi ta’ rappurtar flessibbli b’attenzjoni partikolari għall-ħtiġiet prinċipali Ewropej.Sabiex jittieħed l-aqwa benefiċċju mill-effikaċja komplessiva ta’ l-infiq u tissegwa prijoritizzazzjoni bilanċjata ta’ l-attivitajiet fil-programmi ta’ ħidma statistiċi annwali, dawn il-prinċipji għandhom ikunu applikati b’mod trasparenti u skond linji ta’ gwida prattiċi żviluppati u ndukrati mill-Eurostat f’kooperazzjoni ma’ l-awtoritajiet statistiċi nazzjonali.L-għanijiet tal-programm huma: Li jiġu stabbiliti metodi għall-analiżi fil-fond ta’ setturi eżistenti ta’ l-istatistika Komunitarja u għall-valutazzjoni ta’ talbiet ġodda u sostanzjalment mibdula mingħand l-utenti. Dan ikun importanti għat-titjib kontinwu ta' l-istatistika Komunitarja, billi tiġi żgurata l-identifikazzjoni tal-ħtiġiet li jistgħu jitnaqqsu jew jitwaqqfu, u għall-introduzzjoni ta’ inizjattivi statistiċi riveduti jew ġodda. Li f’setturi statistiċi b’piż qawwi ta’ rispons fuq l-impriżi, jiġu stabbiliti miżuri għas-sorveljanza ta’ dan il-piż u jitfittxew modi kif dan jitnaqqas. Strument importanti għal dan ikun it-tkabbir fl-użu ta’ data amministrattiva għal skopijiet statistiċi. Għandhom jiġu ffissati miri għal tnaqqis fis-setturi fejn il-piż tar-rispons huwa l-aqwa. |-  ANNESS II PROGRAMM STATISTIKU TA’ ĦAMES SNIN: GĦANIJIET U AZZJONIJIETDan l-Anness jagħti sinteżi tal-ħtiġiet u r-rekwiżiti statistiċi mill-perspettiva ta’ l-esiġenzi politiċi ta’ l-Unjoni Ewropea. Wara l-ewwel taqsima li tittratta dwar attivitajiet statistiċi trażversali li jappoġġjaw il-prijoritajiet politiċi ġenerali, dawn il-ħtiġiet jidhru klassifikati skond it-Titoli identifikati fit-Trattat li jistabbilixxi l-Komunità Ewropea. Dan jista’ jwassal għal xi repetizzjonijiet għaliex uħud mill-attivitajiet statistiċi jikkontribwixxu għal aktar minn Titolu wieħed. Għal kull settur politiku dan l-anness jipprovdi l-qafas legali, is-sitwazzjoni kurrenti u l-inizjattivi prinċipali li għandhom jittieħdu matul dan il-perjodu ta’ ħames snin.Il-prijoritajiet definiti mill-Kummissjoni għandhom ikunu diskussi kull sena ma’ l-Istati Membri sabiex jiġu effettwati proposti għas-simplifikazzjoni tar-rekwiżiti statistiċi biex ikunu integrati fil-proċess ta’ l-adozzjoni ta’ bażijiet legali ġodda u l-miżuri għall-eżekuzzjoni tagħom. L-aħjar prattika għall-ġbir tad- data għandha tkun diskussa u skambjata regolarment bejn l-Istati Membri sabiex jiġu promossi s-simplifikazzjoni u l-modernizzazzjoni tal-metodi tal-ġbir tad- data għat-tħaffif tal-piż fuq dawk li parteċipanti fl-istħarriġ.ATTIVITAJIET STATISTIċI INTRASEZZJONALI LI JAPPOġġJAW IL-PRIJORITAJIET POLITIċI ġENERALI TAL-KOMUNITÀIndikaturi strutturali u indikaturi ta’ żvilupp sostenibbliIl-qafas legaliJoħorġu indikaturi strutturali mill-Istrateġija ta’ Liżbona adottata mill-Kunsill ta’ l-Ewropa f’Marzu ta’ l-2000, li ġeneralement huma orjentati lejn tkabbir ekonomiku u mpjiegi kif inhu stabbilit fil-Linji ta’ Gwida Integrati għat-Tkabbir Ekonomiku u l-Imjiegi fl-2005 (l-Artikolu 99 tat-Trattat tal-KE). L-indikaturi ta’ żvilupp sostenibbli għandhom pedament ġdid permezz ta’ l-Istrateġija għall-Iżvilupp Sostenibbli, adottata mill-Kunsill ta’ l-Ewropa f’Ġunju ta’ l-2006.Is-sitwazzjoni kurrentiHuma meħtieġa statistika u indikaturi għas-sorveljar ta’ l-eżekuzzjoni u l-impatt kemm ta’ l-Istrateġija ta’ Liżbona u ta’ l-Istrateġija għall-Iżvilupp Sostenibbli, it-tnejn ta’ natura aktar mifruxa. L-iżviluppi jibqgħu jiġu introdotti fuq bażi kontinwa biex is-settijiet ta’ indikaturi jkunu aġġustati għall-ħtiġiet attwali u biex tittejjeb il-kwalità tat-tagħrif mogħti lill-pubbliku ġenerali.Wħud mill-oqsma – bħal mhuma dawk tas-sikurezza u l-kwalità ta’ l-ikel, is-sustanzi kimiċi u l-pestiċidi, is-saħħa u l-ambjent, ir-risponsabbiltà ta' l-impriżi, il-bijodiversità, ir-riżorsi naturali, it-trasport, l-ekosistemi marittimi, it-tmexxija tajba u s-servizzi finanzjarji – għadhom mhumiex koperti mill-indikaturi b’mod xieraq.L-inizjattivi ewlenin għall-2008-2012-  L-indikaturi strutturali u l-indikaturi għall-iżvilupp sostenibbli għandhom ikunu aġġustati skond il-ħtiġiet ġodda ta’ l-utenti li qegħdin jevolvu u skond il-programmi nazzjonali speċifiċi;-  Għandhom ikun żviluppati indikaturi ġodda ta’ żvilupp sostenibbli f’kooperazzjoni ma’ servizzi oħra tal-Kummissjoni u l-Aġenzija Ewropea għall-Ambjent sabiex il-ħtiġiet eżistenti u ġejjiena jkunu ssodisfati aħjar, partikolarment fl-oqsma tas-sikurezza u l-kwalità ta’ l-ikel, is-sustanzi kimiċi u l-pestiċidi, is-saħħa u l-ambjent, ir-responsabbiltajiet azjendali, il-bijodiversità, ir-riżorsi naturali, it-trasport, l-ekosistemi tal-baħar, l-użu ta’ l-art u t-tmexxija tajba; il-valutazzjonijiet separati għar-reġjuni jiġu żviluppati aktar skond kif ikun xieraq;-  Għandha tittejjeb il-kwalità ta’ l-indikaturi eżistenti, u t-tagħrif dwar il-kwalità ta’ indikaturi ppubblikati għandha titlesta;-  Għandha titkabbar il-komunikazzjoni kemm dwar l-indikaturi strutturali kif ukoll dwar l-indikaturi ta’ l-iżvilupp sostenibbli f’konformità ma’ l-importanza ta’ l-istrateġiji sottostanti.TkabbirIl-qafas legaliGħan-negozjati dwar l-adeżjoni, il-Kummissjoni trid tkun tista’ tirrikorri għal sett komplut ta’ statistika affidabbli, metodoloġikament komparabbli ma’ dik tal-pajjiżi Ewropej. L-għajnuna fil-qasam statistiku lill-Istati Membri ġodda, il-pajjiżi kandidati u dawk pre-kandidati hija rregolata minn qafas legali b’saħħtu li jinkludi l-Att ta’ l-Adeżjoni u r-Regolament tal-Kunsill (KE) 1085/2006 tas-17 ta’ Lulju 2006 li jistabbilixxi Strument għal Għajnuna għal Qabel l-Adeżjoni (l-IPA).Is-sitwazzjoni kurrentiGħalhekk, filwaqt li qed tilħaq l-għanijiet tagħha fil-qasam ta’ l-għajnuna statistika, l-Unjoni tinsab wiċċ imb’wiċċ ma’ tliet sfidi relattivament differenti:-  l-integrazzjoni tal-membri potenzjali l-ġodda fil-mekkanizmi Komunitarji kollha, inklużi, pereżempju, il-baġits tar-riżorsi proprji u l-fondi strutturali u l-kwistjonijiet u l-programmi l-oħra kollha,-  it-tħejjija tal-kandidati kif jixraq qabel l-adeżjoni tagħhom billi tieħu sehem fil-proċess tan-negozjati u ssegwi l-wegħdiet li jkunu għamlu matul in-negozjati sa ma sseħħ l-adeżjoni tagħhom,-  l-issoktar tat-tħejjija tal-bqija tal-kandidati u tgħinhom jiksbu konformità sħiħa mal-leġiżlazzjoni Komunitarja kurrenti.Dan jitlob ħafna mill-produzzjoni statistika tal-kandidati. Statistika ekonomika bażika hija indispensabbli, u din tinkludi t-tixrid settorjali u reġjonali tal-prodott gross domestiku, il-popolazzjoni, l-impjieg eċċ. Statistika ewlenija tinkludi dik li tkejjel l-eżekuzzjoni tas-suq uniku, jiġifieri n-negozju ta’ l-oġġetti, in-negozju tas-servizzi u l-libertà ta’ l-istabbiliment, il-bilanċ tal-pagamenti, il-flussi ta’ kapital, il-mobilità tal-persuni, l-istruttura u l-produzzjoni industrijali eċċ. Barra dan hemm ir-rekwiżiti għall-istatistika fis-setturi li huma sensittivi għan-negozjati ta’ l-adeżjoni, u li jappoġġjaw l-elementi politiċi ewlenin ta’ l-UE bħalma huma l-agrikoltura, it-trasport, ir-reġjuni u l-ambjent.L-inizjattivi ewlenin għall-2008–2012-  Għandu jiġi kkonsolidat il-ġbir ta’ data komparabbli għall-politika ewlenija għan-negozjati u l-għanijiet interni tal-Kummissjoni;-  Għandu jissokta l-għoti ta' l-għajnuna lill-Istati Membri ġodda, il-pajjiżi kandidati, u dawk pre-kandidati sabiex is-sistemi statistiċi tagħhom jiġu aġġustati biex ikunu ssodisfati l-ħtiġiet Komunitarji.TITOLU I MOVIMENT ħIELES TA’ L-OġġETTIImplikazzjonijiet statistiċiId-dispożizzjonijiet tat-Trattat: L-Artikolu 133 (il-politika kummerċjali komuni). L-atti ġuridiċi li jkopru l-oqsma statistiċi relevanti: Ir-Regolament tal-PE u l-Kunsill 638/2004 dwar statistika Komunitarja relatata man-neguzjar fl-oġġetti bejn l-Istati Membri u li jirrevoka r-Regolament tal-Kunsill (KEE) Nru 3330/91: ir-Regolament tal-PE u l-Kunsill 184/2005 dwar statistika Komunitarja fuq il-bilanċ tal-pagamenti, il-kummerċ internazzjonali fis-servizzi u l-investiment dirett barrani.Is-sitwazzjoni kurrentiL-aġġustamenti tal-leġiżlazzjoni statistika tan-negozju l-aktar fir-rigward tar-regolament ta’ Intrastat, l-eżekuzzjoni tas-sistema tar-rappurtar ta’ l-Intrastat fl-Istati Membri l-ġodda u t-tnaqqis ta’ l-elementi fin-nomenklatura kkombinata kienu kisbiet prinċipali matul il-perjodu tal-programm li għadda. Dawn l-iżviluppi nkisbu sabiex ikunu ssodisfati aħjar il-ħtiġiet ta’ l-utenti tad- data statistika fuq livell Komunitarju kif ukoll fuq il-livell ta’ l-Istati Membri billi għamlu possibbli l-interpretazzjoni xierqa ta’ l-iżviluppi makroekonomiċi u l-valutazzjoni tal-kompetittività ta’ l-UE u l-Istati Membri. Fl-istess ħin, ġew sfruttati l-ġbir u l-ipproċessar tad- data statistika u, bħala riżultat ta’ dan, tnaqqas il-piż amministrattiv minn fuq min jipprovdi t-tagħrif statistiku. Dawn ir-riżultati huma b’mod ġenerali konformi ma’ l-għanijiet ta’ l-aġenda ta’ Liżbona.Il-miri matul il-perjodu 2008–2012 għandhom ikunu li jitkomplew l-isforzi għal aktar simplifikazzjoni, l-armonizzazzjoni tat-tipi differenti ta’ statistika fir-rigward ta’ l-istatistika tal-movimenti internazzjonali ta’ l-oġġetti u l-istatistika tal-bilanċ tal-pagamenti, filwaqt li fl-istess ħin jiġu esplorati possibbiltajiet ta’ għaqda bejn id- data statistika tan-negozju u n-nomenklaturi ma’ tipi oħra ta’ statistika, l-aktar ma’ l-istatistika kummerċjali jew in-nomenklaturi ta’ l-attivitajiet industrijali. Li joħroġ minn dan ikun pass ieħor ’il quddiem lejn qafas aktar simplifikat, aktar trasparenti u aktar komprensibbli għall-kompilazzjoni u l-użu ta’ statistika kummerċjali u dan ikompli jnaqqas aktar piż amministrattiv minn fuq l-impriżi u b’hekk titħeġġeġ il-pożizzjoni kompetittiva ta’ l-ekonomija Ewropea. Fl-istess ħin l-interkonnettività bejn it-tipi differenti ta’ statistika għandha toħloq il-possibbiltà ta’ l-użu ta’ metodi ġodda ta’ analizzar ta’ l-iżviluppi ekonomiċi u strutturali u ta' l-użu sostenibbli tar-riżorsi fl-UE.L-inizjattivi ewlenin għall-2008–2012-  Għandha tkun proposta sistema ta' fluss waħdanija għall-Intrastat mill-Kummissjoni biex tidħol fis-seħħ fl-2010;-  Għandhom jiġu żviluppati metodi u għodod li jimmiraw għal integrazzjoni aħjar tat-tipi differenti ta’ tagħrif statistiku meħtieġ fl-oqsma tan-negozju;-  Għandha tkompli tittejjeb il-konsistenza bejn l-istatistika tan-negozju fl-oġġetti u l-bilanċ tal-pagamenti billi dawn iż-żewġ statistiċi ta’ l-oġġetti jiġu rrikonċiljati.TIT OLU II AGRIKOLTURAIl-qafas legaliL-istatistika agrikola tirrifletti l-grad għoli ta’ l-integrazzjoni agrikola ta’ l-UE, l-importanza tal-Politika Agrikola Komuni (is-CAP) fil-baġit ta’ l-UE u r-rwol essenzjali li għandhom fil-proċess tat-teħid tad-deċiżjonijiet tas-CAP.Is-sitwazzjoni kurrentiL-istatistika agrikola tradizzjonali għandha tibqa’ għodda kruċjali għas-CAP (il-ġestjoni tas-suq) u għandha tiġi kkonsolidata u razzjonalizzata.Mill-banda l-oħra, l-interessi politiċi l-ġodda (l-iżvilupp rurali, il-konformità u l-impatti ambjentali, is-sikurezza ta’ l-ikel) jeħtieġu statistika strutturali li tista’ tkun anqas frekwenti imma li tissodisfa l-ħtieġa ta’ tqabbil dettaljat u kultant tqabbil ta’ valutazzjonijiet separati ta’ natura ġeografika speċifika bħal, pereżempju, ma’ data spazjali dwar il-ħamrija, baċini idrografiċi u bijodiversità. Iċ-ċensiment agrikolu ta’ l-2010 ikun sors siewi ħafna f’dan ir-rigward.Waħda mill-proposti ewlenin inkluża fil-Pjan ta’ Azzjoni tal-Kummissjoni Ewropea għall-biedja organika tiffoka fuq żvilupp misjuq mit-tagħrif tas-suq għall-ikel organiku. Għal dan il-għan, għandu jkun previst il-ġbir ta’ data statistika kemm fuq il-produzzjoni kif ukoll is-suq ta’ prodotti organiċi.L-istruttura legali tas-sistema ta’ l-UE għall-istatistika agrikola għandha tiġi ssimplifikata fil-ġejjieni qrib u trid tkun eżegwita fl-UE u l-pajjiżi kandidati.Għandha tingħata attenzjoni partikolari lill-iżvilupp ta’ indikaturi speċifiċi għall-ġestjoni ambjentali u sostenibbli tal-foresti u l-industriji li l-prodotti tagħhom ġejjin mill-injam. Il-Pjan ta’ Azzjoni ta’ l-UE għall-Foresti jeħtieġ li jkun sorveljat wara l-fażi tat-tnedija skedat għall-2006/2007.Il-programm ta’ l-istatistika tas-sajd għandu jinkludi l-issoktar ta’ l-eżekuzzjoni tal-leġiżlazzjoni eżistenti, inklużi l-istatistika ta’ l-akwakultura, l-iżvilupp ta’ indikaturi soċjo-ekonomiċi u indikaturi ta’ sostenibilità u l-iżvilupp ta’ bilanċi ta’ forniment ta’ provvisti għall-prodotti tas-sajd. L-Eurostat għandu jsegwi l-iżviluppi tal-Politika Marittima proposta u jadatta l-programm ta' ħidma tiegħu skond kif ikun meħtieġ.L-inizjattivi ewlenin għall-2008–2012-  Fil-prinċipju, iċ-ċensiment agrikolu għandu jsir fl-2010 (u r-riżultati tiegħu għandhom ikunu disponibbli mhux aktar tard mill-2011) skond l-atti ġuridiċi, kif ukoll l-istħarriġ li jsir kull għaxar snin dwar id-dwieli. Ir-riżultati ta’ l-istħarriġ dwar l-istruttura ta’ l-irziezet għandhom ikunu disponibbli fl-2008 (kif għandhom ikunu wkoll ir-riżultati ta’ l-istħarriġ dwar is-siġar tal-frott ta’ l-2007);-  Għandu jsir stħarriġ dwar il-metodi tal-produzzjoni agrikola, l-użu ta' l-art, l-użu ta’ l-elementi produttivi u l-biedja organika skond l-atti ġuridiċi;-  L-istħarriġ kurrenti dwar il-ħxejjex u l-produzzjonijiet mill-annimali għandu jsir skond l-atti ġuridiċi riveduti. L-atti ġuridiċi proposti huma mmirati lejn l-integrazzjoni u s-simplifikazzjoni tal-leġiżlazzjoni eżistenti;-  Skond x’ikunu l-konklużjonijiet li joħorġu mill-istudju ta’ fattibilità kurrenti, id-dħul tas-settur tal-familji agrikoli jista' jiġi kkompilat;-  L-indikaturi ta’ l-iżvilupp rurali u agri-ambjentali għandhom ikomplu jiġu żviluppati u jkunu disponibbli.-  Għandha tingħata attenzjoni speċjali lill-iżvilupp ta’ sistema aktar effiċjenti għall-ġbir u l-validazzjoni ta’ l-istatistika agrikola;-  Għandu jkun prodott u mniedi tagħrif statistiku biex iservi ta’ gwida għall-Politika Marittima proposta li preżentement qiegħda tiġi mfassla mill-Kummissjoni.TITOLU III ĊIRKOLAZZJONI ħIELSA TAL-PERSUNI, IS-SERVIZZI U L-KAPITAL11Il-qafas legaliIċ-ċirkolazzjoni ħielsa tal-kapital u ċ-ċirkolazzjoni ħielsa tas-servizzi huma kruċjali għas-suq intern ta' l-UE. Dawn jappartjenu għall-hekk imsejħa "libertajiet fundamentali" li huma ċentrali għas-Suq Uniku. Bħala l-entità responsabbli għas-sorveljar ta' l-applikazzjoni xierqa u f'waqtha tad-dispożizzjonijiet tat-Trattat li jirregolaw il-ħelsien taċ-ċirkolazzjoni tal-kapital u s-servizzi, il-Kummissjoni Ewropea titlob tagħrif statistiku affidabbli u komparabbli.Id-dispożizzjonijiet relevanti tat-Trattat li jirregolaw il-ħelsien taċ-ċirkolazzjoni tal-kapital huma miġbura fl-Artikoli 56 KE sa 60 KE tat-Trattat ta' l-KE. Il-ħelsien għall-provvediment tas-servizzi bejn il-fruntieri huwa stipulat fl-Artikolu 49 ta' l-istess Trattat. L-atti ġuridiċi li jkopru l-oqsma statistiċi relevanti huma: ir-Regolament tal-PE u l-Kunsill 184/2005 dwar statistika Komunitarja fuq il-bilanċ tal-pagamenti, il-kummerċ internazzjonali fis-servizzi u l-investiment dirett barrani; id-Deċiżjoni tal-PE u l-Kunsill 1608/2003/KE dwar il-produzzjoni u l-iżvilupp ta' statistika Komunitarja fuq ix-xjenza u t-teknoloġija; il-proposta tal-Kummissjoni għal Regolament tal-PE u l-Kunsill dwar statistika Komunitarja fuq l-istruttura u l-attività ta' l-affiljati barranin (COM(2005) 88 finali).Is-sitwazzjoni kurrentiL-importanza dejjem tikber taċ-ċirkolazzjoni ħielsa tas-servizzi u l-kapital twassal għal domanda li dejjem qed tiżdied għal statistika ta' kwalità għolja. L-isfida hija biex tiġi ppubblikata data relevanti b'mod f'waqtu u biex tiġi adattata sistema għall-ħtiġiet li jinbidlu ta' dawk li jfasslu l-politika, filwaqt li jinżamm livell baxx ta' piż fuq il-parteċipanti fl-istħarriġ.Mill-2006, l-eżekuzzjoni tar-Regolament tal- Bilanċ tal-Pagamenti se tkabbar il-kwalità tad- data dwar il-kummerċ fis-servizzi u l-investimenti diretti. Minbarra dan, l-istatistika fuq affiljati barranin se tippermetti l-kejl tal-globalizzazzjoni tas-sistemi ta' produzzjoni. L-istatistika prodotta tkompli tkopri kemm il-kummerċ ta' barra l-UE kif ukoll ta' ġewwa l-UE u b'hekk ikunu ssodisfati l-ħtiġiet tas-suq uniku.L-importanza dejjem tikber ta' l- impriżi multinazzjonali se tesiġi forom ġodda ta' ġbir ta' data . Ir-Regolament il-ġdid dwar ir-reġistri tan-negozju jinkludi t-trażmissjoni ta' data individwali dwar gruppi ta' impriżi multinazzjonali lill-Eurostat u osservazzjonijiet ta' tagħrif armonizzat lill-Istati Membri li jwasslu għat-tiswir ta' reġistru Komunitarju tal-gruppi ta' impriżi multinazzjonali ( EuroGroups ), li jkun eżegwit fit-totalità tiegħu mill-2008 'l quddiem.Il-produzzjoni regolari ta' statistika ta' kwalità għolja fuq is- servizzi postali hija essenzjali għal Min Ifassal il-Politika Ewropea, ir-regolaturi nazzjonali u l-operaturi postali, biex tgħin l-evoluzzjoni lejn suq postali miftuħ u lilhinn minnu. Il-modalitajiet tal-ġbir tad- data jkunu bbażati fuq il-valutazzjoni ta' l-esperiment li sar fl-2006 biex tiġi żgurata l-kwalità għolja tad- data .L-internazzjonalizzazzjoni tar- riċerka u l-iżvilupp , u tar-riżorsi umani marbuta magħhom, hija kruċjali għall-prestazzjoni ta' l-ekonomija Ewropea. Għalhekk huwa importanti li tinġabar data dwar ir-Riċerka u l-Iżvilupp fil-kuntest tal-bilanċ tal-pagamenti, il-FATS u l-miżuri għall-impriżi multinazzjonali.L-inizjattivi ewlenin għall-2008-2012-  Il-klassifikazzjoni NACE rev.2 ta' l-attivitajiet ekonomiċi b'analiżi aktar dettaljata tas-servizzi għandha tkun applikata fl-oqsma kollha relevanti;-  L-eżekuzzjoni u l-aġġornar ta' leġiżlazzjoni ewlenija (bilanċ tal-pagamenti, kummerċ internazzjonali fis-servizzi, investiment dirett barrani u affiljati barranin) għandhom jiġu żgurati;-  Għandu jitfittex li jsir titjib fil-kejl ta' l-internazzjonalizzazzjoni tar-riċerka u l-iżvilupp;-  Għandha titkompla l-ħidma fuq l-istatistika dwar il-permessi ta' residenza – inklużi dawk għaċ-ċittadini ta' l-UE u dawk għaċ-ċittadini ta' pajjiżi terzi – sakemm jibqa' jkun hemm ħtieġa politika Komunitarja għal dan it-tip ta' data .TITOLU IV VIżI, KENN POLITIKU, IMMIGRAZZJONJI U POLITIKA OħRA RELATATA MAL-MOVIMENT ħIELES TAL-PERSUNI12Il-qafas legaliL-istatistika fuq il-migrazzjoni u l-kenn politiku , u fuq il-kriminalità u l-ġustizzja penali għandha tiżviluppa biex tilqa' għall-ħtiġiet li qed jevolvu ta' statistika li tkun tappoġġja l-Pjan ta' Azzjoni tal-Kummissjoni biex teżegwixxi l-programm ta' l-Aja fir-rigward ta' kwistjonijiet dwar il-Ġustizzja, il-Ħelsien u s-Sigurtà. Dan il-Pjan ta' Azzjoni jinkludi proposti għall-ġestjoni ta' flussi migratorji, l-integrazzjoni soċjali u ekonomika ta' l-immigranti, il-kontrolli fil-fruntieri, il-kenn politiku u t-tisħiħ tas-sigurtà permezz ta' azzjoni komuni kontra l-kriminalità, b'mod speċjali kontra l-kriminalità organizzata. Tinħtieġ żieda sostanzjali fid-disponibilità u l-kwalità ta' l-istatistika biex ikunu appoġġjati dawn il-miżuri. Dan huwa partikolarment il-każ għall-eżekuzzjoni ta' l-erba' Fondi l-ġodda proposti fil-programm qafas għas-Solidarjetà u l-Ġestjoni tal-Flussi Migratorji għall-perjodu 2007-201313. Dawn l-iżviluppi jibdew qabel l-2008 imma jkomplu fit-tul kollu tal-ħajja ta' dan il-programm statistiku u anke wara.Is-sitwazzjoni kurrentiL-istatistika Komunitarja fuq l-immigrazzjoni u l-kenn politiku bħalissa tinsab effettwata minn problemi serji ta' nuqqas ta' disponibilità ta' data u armonizzazzjoni fqira. Miżuri biex jintgħelbu dawn id-dgħufijiet jinsabu għaddejjin u se jkomplu għaddejjin matul il-perjodu kollu tal-programm. Dan it-titjib għandu jkun xprunat mill-eżekuzzjoni ta' leġiżlazzjoni ġdida għal statistika Komunitarja fuq l-immigrazzjoni u l-kenn politiku matul l-ewwel snin ta' dan il-programm. L-istatistika fuq il-kriminalità tkun stabbilita skond il-Pjan ta' Azzjoni ta' l-UE ta' l-2006-10 għall-iżvilupp ta' qafas koerenti u globali għat-tikjil tal-kriminalità u l-ġustizzja penali. Għandhom ikunu esplorati l-fattibilità u r-rakkomandabilità ta' l-introduzzjoni ta' bażi legali għal din l-istatistika.Bħala għarfien tad-differenzi kbar fis-sistemi statistiċi u amministrattivi nazzjonali fir-rigward ta' l-immigrazzjoni u l-kenn politiku u tal-kriminalità u l-ġustizzja penali, il-miżuri għat-titjib tal-komparabilità ta' l-istatistika għandhom ikunu kkonċentrati fuq l-armonizzazzjoni tal-produzzjoni statistika aktar milli fuq l-introduzzjoni ta' sorsi ta' data u proċeduri komuni. Madankollu, f'uħud mill-każi (bħal fil-każ ta' statistika fuq il-kriminalità organizzata) jista' jkun hemm il-ħtieġa għall-iżviluppar ta' sorsi ta' data ġodda.L-inizjattivi ewlenin għall-2008-2012-  L-eżekuzzjoni tal-leġiżlazzjoni għal statistika Komunitarja fuq l-immigrazzjoni u l-kenn politiku għandha titlesta. Dan jipprovdi qafas għal miżuri li jinsabu għaddejjin biex jissaħħu d-disponibilità, il-komparabilità, il-prontezza u r-relevanza politika ta' din l-istatistika;-  Għandha tkun żviluppata statistika li tipprovdi tagħrif soċjo-ekonomiku dwar il-popolazzjonijiet ta' l-immigranti, flimkien ma’ l-eżekuzzjoni ta’ moduli ad hoc fl-Istħarriġ dwar il-Popolazzjoni fis-Settur tax-Xogħol u l-ġbir ta’ tagħrif dwar l-immigranti bħala parti mill-Programm taċ-Ċensiment Komunitarju ta' l-2011;-  Għandha tkun introdotta statistika Komunitarja dwar il-kriminalità (inkluża l-kriminalità organizzata), il-vittimizzazzjoni u l-ġustizzja penali, u l-komparabilità ta’ dan it-tagħrif għandha titjieb, pereżempju permezz ta’ l-iżvilupp u l-eżekuzzjoni possibbli ta’ modulu Komunitarju komuni dwar aspetti ta' vittimizzazzjoni.TITOLU V TRASPORTIl-qafas legaliIl-politika tat-trasport ta' l-UE żviluppat b'mod imgħaġġel matul dawn l-aħħar 15-il sena. L-għan tagħha ġie definit fil-White Papers dwar it-trasport ta' l-1992 u l-2001, u l-Komunikazzjoni ta' Ġunju 2006 mill-Kummissjoni lill-Kunsill u l-PE, "Inżommu lill-Ewropa mobbli – Mobilità sostenibbli għall-kontinent taghna". Ir-reviżjoni intermedja tal-White Paper tal-Kummissjoni Ewropea ta' l-2001 dwar it-Trasport (COM (2006) 314 finali). L-għan ta' din il-politika huwa l-perfezzjonament tas-sistema tat-trasport, li jagħti lok għal prestazzjoni ta’ modi ta’ trasport individwali u l-kombinazzjonijiet tagħhom fis-sistema intermodali tat-trasport, li tkun effiċjenti, kompetittiva, bla periklu, sigura u li ma tagħmilx ħsara lill-ambjent. Huwa meħtieġ trasport aktar nadif u effiċjenti biex il-mobilità li dejjem qed tikber tinqata’ mill-effetti sekondarji negattivi tagħha.Il-politika ta' l-Unjoni dwar it-trasport hija fil-qalba ta' l-Istrateġija għall-Iżvilupp Sostenibbli ta' l-UE u l-Aġenda ta' Liżbona għat-tkabbir ekonomiku u l-impjiegi.Is-sitwazzjoni kurrentiL-istatistika Komunitarja dwar it-trasport timmira li tkun sistema globali ta' tagħrif dwar it-trasport, li tinkludi data dwar il-flussi tal-passiġġieri u l-oġġetti, it-traffiku, l-infrastruttura, il-mezzi ta' trasport, it-tagħmir, il-mobilità personali, is-sikurezza, is-sigurtà, il-konsum ta' l-enerġija u l-impatt ambjentali, l-ispiża tat-trasport, l-investimenti fl-infrastruttura, l-impriżi tat-trasport, u l-indikaturi ta' żvilupp strutturali u sostenibbli.Il-kopertura ta' statistika fuq il-flussi ta' passiġġieri u oġġetti u fuq it-traffiku hija tajba għall-mezzi kollha ta' trasport ħlief għat-traffiku ta' passiġġieri stradali u għall-mezzi mhux motorizzati. Barra dan, preżentement l-istatistika fuq it-traffiku għall-mezzi kollha ta' trasport jonqosha data importanti meħtieġa għas-sorveljar tal-konġestjoni, l-emissjonijiet fl-arja u impatti ambjentali negattivi ulterjuri. L-istatistika fuq it-trasport tal-merkanzija għadha ffukata l-aktar fuq mezzi ta' trasport partikolari u ma tipprovdix tagħrif biżżejjed dwar sistemi ta' trasport intermodali.Sallum, is-sistema ta' tagħrif dwar it-trasport jonqosha informazzjoni dwar l-investiment u l-ispiża fl-infrastrutura tat-trasport kif ukoll informazzjoni spazjalment diżaggregata dwar netwerks u flussi tat-traffiku, b'rabtiet bejn rappreżentazzjoni ġeografika tan-netwerk tat-traffiku u d- data miġbura dwar in-netwerk, li huwa meħtieġ għall-appoġġ ta' l-investiment fl-infrastruttura tat-trasport Ewropew u l-politika reġjonali Komunitarja.L-inizjattivi ewlenin għall-2008–2012-  Għandha titlesta u tkun konsolidata l-kopertura tal-bażi legali għall-istatistika Komunitarja dwar it-trasport mifruxa fuq il-mezzi kollha tat-trasport. Il-ħidma li tinsab għaddejja fuq il-produzzjoni ta' indikaturi ta' qasma modali fir-rigward ta' trasport kemm tal-passiġġieri kif ukoll tal-merkanzija għandha tibqa' tiġi żviluppata. Għandu jsir enfasi speċjali fuq it-trasport tal-passiġġieri stradali.-  Għandha ssir promozzjoni għall-ġbir ta’ statistika addizzjonali dwar is-sistema intermodali tat-trasport, it-trasport urban kif ukoll il-produzzjoni ta’ l-indikaturi meħtieġa għas-sorveljar ta’ l-integrazzjoni ta’ riflessjonijiet dwar l-ambjent u s-sikurezza fir-rigward tal-politika tat-trasport. Għandu jkun rivedut il-ġbir tad- data dwar l-ispiża u l-prezz ta’ l-investimenti infrastrutturali. Jeħtieġ li tkun ikkunsidrata wkoll il-ħtieġa ta' indikaturi tal-prestazzjoni tal-loġistika. Għandu jsir enfasi speċjali fuq il-ġbir ta' data dwar it-traffiku espressa f'termini ta' vetturi-kilometri.TITOLU VI REGOLI KOMUNI GħALL-KOMPETIZZJONI, IT-TASSAZZJONI U L-APPROSSIMAZZJONI TAL-LIġIJIETL-ebda programm statistiku ma hu meħtieġ. It-tagħrif statistiku għal dan it-titolu jitnissel skond il-ħtieġa minn data u indikaturi maħruġa għal titoli oħra fil-programm.TITOLU VII POLITIKA EKONOMIKA U MONETARJAIL-QAFAS LEGALIId-dispożizzjonijiet tat-Trattat : L-Artikolu 99 (il-koordinazzjoni u s-sorveljanza tal-politika ekonomika); 104 (is-sorveljanza ta’ l-iżviluppi fiskali); 105 (il-politika monetarja u l-istabilità tal-prezzijiet); 133 (il-politika kummerċjali komuni); 269 (ir-riżorsi proprji); Ir-Regolamenti prinċipali : Ir-Regolament tal-Kunsill 2223/96 dwar is-sistema Ewropea tal-kontijiet nazzjonali u reġjonali (ESA95); ir-Regolament tal-Kunsill1587/2003 dwar l-armonizzazzjoni tad-dħul gross nazzjonali (ir-Regolament tad-DGN); id-Deċiżjoni tal-Kunsill 2000/597/KE dwar is-sistema tar-riżorsi proprji tal-Komunitajiet Ewropej; ir-Regolament tal-Kunsill 3605/93 dwar l-Applikazzjoni tal-protokoll dwar il-proċedura tad-defiċit eċċessiv, anness mat-Trattat li jistabbilixxi il-Komunità Ewropea; ir-Regolament tal-Kunsill 2494/95 dwar l-indiċi armonizzati tal-prezzijiet tal-konsumaturi; ir-Regolament tal-Kunsill 1165/98 dwar l-istatistika fuq medda qasira ta’ żmien; ir-Regolament tal-PE u l-Kunsill 184/2005 dwar l-istatistika Komunitarja fuq il-bilanċ tal-pagamenti, il-kummerċ internazzjonali fis-servizzi u l-investiment dirett barrani; ir-Regolamenti ta’ l-Istaff ta’ l-UE.Is-sitwazzjoni kurrentiIs-sorveljanza u l-koordinazzjoni tal-politika makro-ekonomika fl-Unjoni Ewropea, il-mod kif titmexxa l-politika monetarja fl-Unjoni Ekonomika u Monetarja, kif ukoll il-politika strutturali Komunitarja , jinħtieġu rfid statistiku b’saħħtu. Barra dan, il-provvediment ta’ l-istatistika għall-għanijiet amministrattivi ta’ l-UE huwa ta’ importanza mill-akbar.L-Eurostat u l-Istati Membri jridu jiżguraw li jkun implimentat b’suċċess il- programm tat-trażmissjoni tad- data dwar is-Sistema Ewropea tal-Kontijiet . Din id-data hija element prinċipali għaċ-ċiklu tan-negozju u l-analiżi strutturali. Se jsir sforz kbir biex jittejjeb it-tikjil tal-produttività, stimolat mill-proġett Euklems.Il-provvediment ta’ l- i statistika għall-għanijiet amministrattivi ta’ l-UE jibqa’ jkollu l-akbar importanza . Dan jinkludi l-provvediment tad- data tad-DGN u t-taxxa ta' valur miżjud għall-kalkoli tar-riżorsi proprji, id- data makroekonomika meħtieġa għall-appoġġ tal-politika strutturali (b’mod partikolari l- Partitajiet tal-Poteri ta’ l-Akkwist ), u d- data meħtieġa għar-remunerazzjoni u l-pensjonijet ta’ l-uffiċjali ta’ l-UE.L-armonizzazzjoni u l-komparabilità tad- data użata għas- sorveljanza baġitarja u fiskali ikunu riveduti regolarment sabiex dawk li jagħmlu d-deċiżjonijiet ikunu pprovduti bi strumenti statistiċi komparabbli u ta’ kwalità għolja għall-appoġġ ta’ ġudizzji tajba dwar is-sitwazzjoni f’kull wieħed mill-Istati Membri.Matul dawn l-aħħar snin il-ħeffa fl-iżvilupp ta’ l- Indiċi Armonizzati tal-Prezzijiet tal-Konsumatur (l-HICP) naqset u t-titjib fil-kwalità ta’ l-HICP jrid ikun aktar vigoruż (partikolarment fir-rigward tad-djar abitati minn sidhom, l-aġġustament tal-kwalità u l-kampjunatura).Huwa meħtieġ titjib kontinwu tal-prontezza, il-kopertura u t-tixrid ta’ l- Indikaturi Ekonomiċi Ewropej Prinċipali (il-PEEI). Għal dik li hija statistika fuq medda qasira ta’ żmien (l-STS), jinħtieġ titjib fil-koperatura tas-servizzi, speċjalment il-prezzijiet tal-produzzjoni tas-servizzi, id-durata tal-ħinijiet li matulhom jintgħamlu osservazzjonijiet sekwezjali ( time series ) u l-prontezza tad- data .Fir-rigward ta’ l-istatistika fuq il-bilanċ tal-pagamenti , l-isfidi kurrenti jinkludu l-provvediment ta’ input xieraq għall-kontijiet nazzjonali, u l-iżgurar li d- data mis-sors tibqa’ tkun ta’ kwalità fl-Istati Membri fejn il-limiti ta’ l-irrappurtar tal-banek qegħdin jogħlew.L-inizjattivi ewlenin għall-2008-2012-  Il-parteċipazzjoni attiva fir-reviżjoni ta’ l-istandards internazzjonali għall-kontijiet nazzjonali (SNA93) u l-istatistika fuq il-bilanċ tal-pagamenti (BPM5);-  Ir-reviżjoni tas-Sistema Ewropea tal-Kontijiet (ESA95);-  L-eżekuzzjoni tal-klassifikazzjoni NACE rev. 2 tal-kontijiet nazzjonali, il-bilanċ tal-pagamenti u l-istatistika fuq medda ta’ żmien qasir; l-eżekuzzjoni ta’ leġiżlazzjoni prinċipali oħra;-  Il-ħolqien ta’ sistema Ewropea ta’ statistika fuq il-prezzijiet tal-konsumatur iċċentrata madwar l-HICP, is-simplifikazzjoni u l-konsolidazzjoni tal-qafas legali ta’ l-HICP, u l-iżgurar tal-fidabbilità ta’ l-HICP permezz ta’ politika ta’ komunikazzjoni u strateġija ta’ konformità aktar effettivi.TITOLU VIII IMPJIEGIl-qafas legaliL-iżviluppi statistiċi ta’ l-UE dwar ix-xogħol se jkunu xprunati mill-istrateġija riveduta ta’ Liżbona li issa l-enfasi tagħha ċċaqlaq għal fuq it-tkabbir ekonomiku u l-impjieg fl-Ewropa, il-miri u l-punti ta’ referenza stabbiliti fil-qafas ta’ l-istrateġija Ewropea għall-impjieg u l-unjoni ekonomika u monetarja li tinħtieġ għadd komprensiv ta’ statistika infra-annwali biex tiddefinixxi l-iżviluppi fis-suq tax-xogħol fiż-żona ta’ l-Euro u fl-Unjoni Ewropea.Is-sitwazzjoni kurrentiL-istatistika dwar is-suq tax-xogħol hija rregolata minn qafas legali b’saħħtu sabiex tkun żgurata trażmissjoni regolari ta’ data għall-istima ta’ l-impjieg, il-qgħad, il-pagi u n-nefqa fuq l-impjieg. Minkejja dan, setturi politiċi ġodda jeħtieġu estenzjoni tal-leġiżlazzjoni statistika għal oqsma oħra bħal mhuma (i) l-istatistika dwar postijiet battala, li tivvaluta l-aspett tad-domanda tas-suq tax-xogħol u tikkumplimenta l-istatistika dwar l-impjieg u l-qgħad, (ii) is-sitwazzjoni tas-suq tax-xogħol ta' l-immigranti u l-promozzjoni ta’ integrazzjoni aħjar ta’ din il-popolazzjoni u (iii) it-tranżizzjoni mill-iskola għax-xogħol u l-irfid ta’ politika xierqa li tiżgura l-inkorporazzjoni taż-żgħażagħ fis-suq tax-xogħol mingħajr diffikultajiet. Setturi oħra bħal mhuma l-kwalità fix-xogħol u l-impjieg fil-kuntest ta’ popolazzjoni tas-settur tax-xogħol li qed tixjieħ, l-adattabilità tal-ħaddiema u ta’ l-impriżi kif ukoll il-ħtiġiet tas-suq tax-xogħol tas-soċjetà ta’ l-informazzjoni għandhom ikomplu jiffukaw l-attenzjoni fuq l-iżvilupp ta’ l-istatistika.It-titjib fl-i stħarriġ Komunitarju dwar il-popolazzjoni tas-settur tax-xogħol (l-LFS) li sar matul dawn l-aħħar snin jagħmel dan l-istħarriġ u l-moduli annwali tiegħu l-aqwa sors għall-produzzjoni ta’ data komparabbli dwar is-suq tax-xogħol. L-LFS huwa stħarriġ ibbażat fuq il-familji u r-riżultati tiegħu jridu jkunu kkumplimentati minn data bbażata fuq l-intrapriża bħal mhi l-istatistika strutturali u l-istatistika fuq medda qasira ta’ żmien dwar il-pagi u l-ispiża tax-xogħol. Madankollu għad fadal żviluppi ulterjuri meħtieġa fl-istatistika fuq is-suq tax-xogħol li għandhom x’jaqsmu mat-titjib fil-kwalità bħal mhuma l-ksib ta’ koerenza akbar mad- data dwar l-impjieg mill-kontijiet nazzjonali u stħarriġ ieħor fl-oqsma tan-negozju u l-agrikoltura, u l-introduzzjoni ta’ skemi Ewropej ta’ kampjunatura u stimi każwali biex tittejjeb il-prontezza fit-tixrid ta’ l-indikaturi. Għandhom ukoll isiru sforzi biex jiġu analizzati fil-fond is-sorsi tad- data eżistenti sabiex ikunu garantiti proċeduri aktar flessibbli għat-tixrid ta’ data individwali anonimizzata qalb il-komunità xjentifika u sabiex fl-2011 tkun żviluppata klassifikazzjoni riveduta ta’ l-impjiegi (l-ISCO) biex tkun riflessa aħjar l-istruttura ta’ l-impjiegi u jkun possibbli titjib fl-ipparagunar internazzjonali.L-inizjattivi ewlenin għall-2008-2012-  Għandhom ikunu definiti u eżegwiti l-modulu ad hoc ta’ l-LFS għall-2008 dwar is-sitwazzjoni tas-suq tax-xogħol fir-rigward ta' l-immigranti u d-dixxendenti tagħhom, il-modulu ad hoc ta’ l-LFS għall-2009 dwar it-tranżizzjonijiet mill-iskola għax-xogħol u l-programm LFS ta’ moduli ad hoc għall-2010-2012;-  Il-kopertura ta’ l-istħarriġ strutturali dwar il-pagi u l-ispiża tax-xogħol għandha tkun estiża għall-ekonomija kollha u l-istħarriġ dwar l-ispiża tax-xogħol ta’ l-2008 u l-istħarriġ dwar l-istruttura tal-pagi ta’ l-2010 għandhom ikunu eżegwiti;-  L-iskemi Ewropej ta’ kampjunar ibbażati fuq użu akbar ta’ data eżistenti għandhom ikunu introdotti fl-istatistika bbażata fuq medda qasira ta’ żmien dwar is-suq tax-xogħol, biex tkun possibbli l-produzzjoni ta’ aggregati f’waqthom ta’ kull tliet xhur u ta’ kull xahar dwar l-impjieg u l-qgħad fiż-żona Euro;-  L-istatistika fuq ix-xogħol għandha tippermetti li ssir sorveljanza ta’ l-impjieg fis-soċjetà ta’ l-informazzjoni u l-kapaċitajiet meħtieġa minnha;-  L-eżekuzzjoni sħiħa tar-Regolament tal-Kunsill dwar l-istatistika fuq postijiet tax-xogħol battala.TITOLU IX POLITIKA KUMMERċJALI KOMUNIIl-qafas legaliIr-responsabbiltà tal-Kummissjoni Ewropea għan-negozjar ta’ ftehimiet kummerċjali ma’ pajjiżi terzi inklużi l-ftehimiet kummerċjali dwar is-servizzi hija stabbilita fl-Artikolu 133 tat-Trattat. L-atti ġuridiċi li jkopru l-oqsma statistiċi relevanti huma: ir-Regolament tal-Kunsill 1172/95 dwar il-kummerċ fl-oġġetti bejn il-Komunità u l-Istati Membri tagħha u l-pajjiżi mhux membri; Ir-Regolament tal-PE u l-Kunsill184/2005 dwar statistika Komunitarja fuq il-bilanċ tal-pagamenti, il-kummerċ internazzjonali fis-servizzi u l-investiment dirett barrani; il-proposta tal-Kummissjoni għal Regolament tal-PE u l-Kunsill dwar statistika fuq l-istruttura u l-attività ta’ affiljati barranin (COM (2005) 88 finali).Is-sitwazzjoni kurrentiQegħdin dejjem jiżdiedu r-rekwiżiti tad- data mal-wasla fix-xena dinjija ta’ kompetituri u msieħba kummerċjali ġodda (bħaċ-Ċina, l-Indja, il-Brażil u l-Amerka Latina) u wkoll bħala konsegwenza ta’ bidliet strutturali fis-settur tal- kummerċ fl-oġġetti u s-servizzi . Barra dan, il-ġbir ta’ kwalità għolja, l-analiżi u l-armonizzazzjoni ta’ data minn pajjiżi kandidati u l-pajjiżi prinċipali msieħba ma’ l-UE jibqgħu jgawdu prijorità.B’mod parallel, għandhom isiru sforzi biex jinżammu l-istandards tal-kwalità fir-rigward tal- kummerċ fis-servizzi bejn il-fruntieri, l-investiment dirett barrani u l-kummerċ affiljat barrani . Għal dan il-għan l-eżekuzzjoni tar-Regolament dwar l-istatistika fuq il-bilanċ tal-pagamenti u l-adozzjoni tar-Regolament dwar l-affiljati barranin (il-FATS) għandha tingħatalhom l-ikbar importanza.L-inizjattivi ewlenin għall-2008–2012-  Għandha tkun eżegwita leġiżlazzjoni ġdida magħrufa bħala Extrastat bl-għan prinċipali li jsiru disponibbli aktar tagħrif doganali relevanti u statistika kumplimentari permezz ta’ l-użu ta’ reġistri dwar l-operaturi kummerċjali;-  Għandhom ikunu żgurati l-eżekuzzjoni u l-aġġornament tal-leġiżlazzjoni prinċipali (il-bilanċ tal-pagamenti, il-kummerċ internazzjonali fis-servizzi, l-investiment dirett barrani u l-affiljati barranin);-  L-istandards metodoloġiċi internazzjonali l-ġodda ta’ l-IMF għandhom ikunu eżegwiti fil-kompilazzjoni ta’ l-UE ta’ l-istatistika fuq il-bilanċ tal-pagamenti;-  L-eżekuzzjoni fl-UE tal-Manwal dwar l-Istatistika fuq il-Kummerċ Internazzjonali fis-Servizzi u l-verżjoni riveduta tiegħu.TITOLU X KOOPERAZZJONI DOGANALIL-ebda programm statistiku ma hu meħtieġ. It-tagħrif statistiku għal dan it-titolu jitnissel skond il-ħtieġa minn data u indikaturi maħruġa għal titoli oħra fil-programm.TITOLU XI POLITIKA SOċJALI, EDUKAZZJONI, TAħRIġ VOKAZZJONALI U żGħAżAGħIl-qafas legaliL-istatistika f’dan is-settur se tinsaq ’il quddiem mill-metodi miftuħa ta’ koordinazzjoni (l-OMC) fl-oqsma ta’ l-esklużjoni soċjali, il-pensjonijiet u l-kura tas-saħħa u l-kura għat-tul; l-istrateġija ta’ l-iżvilupp sostenibbli; l-Artikoli 143 (ir-rapport dwar is-sitwazzjoni soċjali) u 13 (anti-diskriminazzjoni) tat-Trattat tal-KE; l-istrateġija għas-saħħa u s-sikurezza fuq ix-xogħol); ir-Riżoluzzjoni tal-Kunsill dwar il-promozzjoni ta’ l-impjieg u l-integrazzjoni soċjali ta’ persuni b’diżabilità u l-Komunikazzjoni tal-Kummissjoni dwar opportunitajiet indaqs għall-persuni b’diżabilità. L-istrateġija UNECE għall-Edukazzjoni għall-Iżvilupp Sostenibbli wkoll titlob l-iżvilupp tad- data .Is-sitwazzjoni kurrentiIs-sistema ta’ l-i statistika dwar il-kondizzjonijiet ta’ l-għejxien u l-ħarsien soċjali isserraħ fuq żewġ pilastri: l-ESSPROS (is-sistema ta’ l-istatistika fuq il-ħarsien soċjali) u l-EU-SILC (l-Istatistika fuq il-kondizzjonijiet tad-dħul u l-għejxien). Dawn iż-żewġ pilastri jirfdu l-indikaturi ta’ Laekin u l-pensjonijiet ta’ l-OMC. Għad irid isir progress fl-iżvilupp ta’ indikaturi fuq il-faqar reġjonali u l-faqar fost it-tfal.Id- data dwar it- tagħlim tul il-ħajja kollha (LLL) tkopri tagħrif fuq tagħlim formali u informali fi ħdan sistemi ta’ l-edukazzjoni u t-taħriġ jew tagħlim awtonomu. Fuq bażi ta’ statistika stabbilita fuq l-edukazzjoni, inġabret data ġdida dwar taħriġ vokazzjonali fl-intrapriżi (li tkejjel l-impenn u l-kontribuzzjonijiet ta’ l-intrapriżi għat-taħriġ vokazzjonali tal-ħaddiema) u dwar l-edukazzjoni għall-adulti. Id- data dwar iż- żgħażagħ hija disponibbli minn stħarriġ eżistenti u dan l-istħarriġ għandu jkun sfruttat b’mod totali qabel ma jsiru sforzi ulterjuri biex id-dimensjonijiet taż-żgħażagħ ikunu integrati aħjar fl-isħarriġ eżistenti.Dwar l-i strateġija għas-saħħa u s-sikurezza fuq ix-xogħol , il-ġbir u l-analiżi tad- data għandhom jiffukaw fuq il-kawżi, iċ-ċirkustanzi u l-ispiża ta’ l-aċċidenti fuq ix-xogħol, fuq mard ikkaġunat mix-xogħol u problemi tas-saħħa relatati max-xogħol, kif ukoll fuq fatturi li jistgħu jeffettwaw is-saħħa tal-ħaddiema b’mod negattiv. Għandu jkun żviluppat u eżegwit ġbir ta’ statistika fuq bażi regolari, partikolarment moduli ta’ stħarriġ armonizzati, dwar id- diżabilità . Għandha tkompli tittejjeb l-istatistika biex isservi ta’ appoġġ għall-istrateġiji nazzjonali ta’ l-iżvilupp tal- kura tas-saħħa u kura għat-tul ta’ kwalità għolja, aċċessibbli u sostenibbli.Inbdiet ħidma preparatorja għall-iżvilupp ta’ metodoloġija komuni għal statistika fuq il-limitu u l-impatt tad- diskriminazzjoni .L-għan ewlieni ta’ l-istatistika demografika jkun li din tipprovdi sett komprensiv ta’ data u analiżi meħtieġa għall-ivvalutar ta’ l-implikazzjonjijiet ta’ bidliet demografiċi fl-Ewropa. Dan jinkiseb permezz tat-titjib tal-metodi u l-kontenut tal-ġbir tad- data demografika, l-eżekuzzjoni tal-leġiżlazzjoni għaċ-ċensimenti li jmiss li jsiru fl-2011 dwar il-popolazzjoni u l-akkomodazzjoni fid-djar, u l-produzzjoni regolari ta’ proġettazzjonijiet għat-tul dwar il-popolazzjoni.L-inizjattivi ewlenin għall-2008-2012-  L-iżvilupp ta’ sett limitat ta’ fatturi varjabbli ċentrali u ta’ l-istrument il-ġdid tal-Moduli tas-Sistema ta’ l-Isħarriġ Statistiku Soċjali (l-E4SM);-  Il-konsolidazzjoni tal-proġett EU-SILC, l-iżvilupp tat-tixrid lonġitudinali u t-tħaddim sħiħ tal-kunċett tad-dħul gross;-  L-iżvilupp ta’ indikaturi dwar il-faqar reġjonali (bl-użu tat-teknika ta’ stimi fiċ-ċokon) u l-faqar fost it-tfal;-  L-iżvilupp tar-Regolamenti ta’ eżekuzzjoni dwar l-ESSPROS biex jittejbu l-kopertura, il-komparabilità u l-prontezza tad- data ;-  It-titjib tal-qafas eżistenti ta’ l-istatistika fuq it-tagħlim tul il-ħajja kollha fir-rigward tal-kwalità (inklużi l-kopertura, il-prontezza, il-komparabilità u r-relevanza) u l-prestazzjoni, inklużi l-mili tal-vojt fid- data (pereżempju fuq l-effiċjenza ta’ l-investimenti, il-mobilità, il-kwalità ta’ l-għalliema u ta’ dawk li jipprovdu t-taħriġ, il-kwalità ta’ l-edukazzjoni, il-VET, l-isfond soċjali ta’ l-istudenti f’istituzzjonijiet terzjarji) u l-aċċess għat-tagħrif fuq il-livell ta’ l-istituzzjonijiet edukattivi;-  L-istatistika fuq il-ħtiġiet taż-żgħażagħ li trid tinbena b’suċċess bl-użu ta’ sorsi eżistenti u, meta jkun meħtieġ, b’integrazzjoni aħjar ta’ din l-istatistika fi stħarriġ eżistenti;-  Id- data soċjali kollha miġbura fuq il-livell ta’ l-UE dwar l-individwi għandha tkun diżaggregata skond is-sess u għandu jiġi definit sett ta’ indikaturi tal-qofol fuq l-ugwaljanza bejn l-irġiel u n-nisa;-  Għandha tkun żviluppata u eżegwita metodoloġija komuni biex tinkiseb jew tittejjeb data statistika eżistenti fuq il-limitu u l-impatt tad-diskriminazzjoni.TITOLU XII KULTURAF’dan l-istadju, il-produzzjoni ta’ statistika Kulturali hija limitata. Għaldaqstant ma jeżistu la qafas komprensiv u koerenti u anqas leġiżlazzjoni separata għall-istatistika kulturali.Jekk tinħass il-ħtieġa għal ħolqien ta’ politika, ikun hemm bżonn li l-istatistika Kulturali tiġi kkonsolidata sal-livell li din ukoll tipproduċi d- data fuq bażi regolari u dewwiema (imsejsa fuq diversi sorsi ta’ data ). Barra dan, tinħtieġ ħidma metodoloġika pjottost komprensiva għal, per eżempju, tikjil aħjar ta’ l-impatt soċjali tal-kultura u r-rwol tas-settur kulturali f’ekonomija bbażata fuq l-għarfien.TITOLU XIII SAħħA PUBBLIKAIl-qafas legaliId-Direttiva tal-Kunsill 89/391 dwar l-introduzzjoni ta’ miżuri biex jiġi inkuraġġit it-titjib tas-sikurezza u s-saħħa tal-ħaddiema fuq ix-xogħol; id-Deċiżjoni tal-PE u l-Kunsill 1786/2002 li tadotta programm ta’ azzjoni Komunitarja fil-qasam tas-saħħa pubblika (2003-2006); proposta tal-Kummissjoni għal Regolament tal-Parlament Ewropew u l-Kunsill dwar l-istatistika Komunitarja fuq is-saħħa pubblika u s-saħħa u s-sikurezza fuq ix-xogħol.Is-sitwazzjoni kurrentiIs-sistema tat-tagħrif dwar is-saħħa, stabbilita taħt programmi ta’ azzjoni Komunitarji preċedenti għas-saħħa pubblika, għandha tkun żviluppata aktar permezz ta’ azzjonijiet dwar ‘għarfien dwar is-saħħa u tagħrif fuqha’ taħt il-programm li se jibda ma jdumx ta’ azzjoni Komunitarja fil-qasam tas-saħħa pubblika għall-2007-2013. F’Partenarjat mill-qrib ma’ l-Istati Membri, il-Pajjiżi Kandidati u l-pajjiżi taż-ŻEE u l-EFTA permezz tas-Sistema Statistika Ewropea (l-ESS), l-Eurostat għandu jkompli jiżviluppa l-element statistiku ta’ din is-sistema, b’mod partikolari għall-Indikaturi tas-Saħħa tal-Komunità Ewropea (l-ECHI).Id-data statistika fuq is-saħħa pubblika hi meħtieġa wkoll għall-indikaturi ta’ l-iżvilupp sostenibbli, l-indikaturi strutturali, l-indikaturi kontestwali fuq id-diżabilità u l-indikaturi żviluppati fil-kuntest tal-Metodu Miftuħ ta’ Koordinazzjoni għall-appoġġ ta’ strateġiji nazzjonali għall-iżvilupp ta’ kura tas-saħħa ta’ kwalità għolja, aċċessibbli u sostenibbli u kura għat-tul.F’kooperazzjoni ma’ l-attivitajiet taħt il-programm Komunitarju tas-saħħa pubblika, ma’ l-aġenziji relevanti ta’ l-UE u l-organizzazzjonijiet internazzjonali kompetenti fil-qasam ta’ l-istatistika fuq is-saħħa pubblika (id-WHO, l-OECD u l-UNECE), l-attenzjoni hija fuq l-iżvilupp u l-eżekuzzjoni ulterjuri tal-metodoloġija, b’mod partikolari fl-oqsma ta’ l-istatus tas-saħħa (inklużi d-diżabilità u l-morbidità), id-determinanti tas-saħħa (bħal mhuma l-istil tal-ħajja u l-fatturi ambjentali), il-kura tas-saħħa (inklużi l-ispejjeż għas-saħħa) u l-kawżi ta’ l-imwiet.L-inizjattivi ewlenin għall-2008-2012-  Fejn hu possibbli, ir-Regolamenti tal-Kummissjoni għandhom ikunu adottati għall-eżekuzzjoni tar-Regolament tal-PE u l-Kunsill dwar l-istatistika Komunitarja fuq is-saħħa pubblika u s-saħħa u s-sikurezza fuq ix-xogħol;-  Għandha tkun rinfurzata l-infrastruttura għas-sistema bażika ta' l-istatistika fuq is-saħħa pubblika, filwaqt li tingħata attenzjoni speċjali lill-eżaminar, il-konsolidazzjoni u l-eżekuzzjoni tal-metodoloġiji relevanti, bħalma huma l-Istħarriġ Ewropew dwar is-Saħħa permezz ta’ l-Intervisti (l-EHIS) u s-Sistema tal-Kontijiet Sanitarji (l-SHA);-  Għandhom jitjiebu d-disponibilità, il-komparabilità, il-prontezza u r-relevanza politika ta' l-istatistika dwar is-saħħa pubblika – inkluża l-istatistika dwar id-diżabilità u l-kura tas-saħħa – filwaqt li tingħata attenzjoni speċifika għal żvilupp metodoloġiku ulterjuri u konsiderazzjoni tal-kuntesti differenti f’kull pajjiż.TITOLU XIV ĦARSIEN TAL-KONSUMATURIl-qafas legaliIl-politika tal-konsumatur kisbet profil ferm ogħla matul dawn l-aħħar snin (l-Artikolu 153 tat-Trattat). L-Eurostat jserraħ fuq l-Istrateġija għas-Saħħa u l-Ħarsien tal-Konsumatur u fuq il-proposta għal Deċiżjoni tal-Parlament Ewropew u l-Kunsill għall-ħolqien tal-Programm Komunitarju għas-Saħħa u l-ħarsien tal-Konsumatur għall-2007-2013 adottata mill-Kummissjoni f’April 2005.Il-qasam wiesa' ta’ “ħarsien tal-konsumatur” jinqasam f’żewġ setturi ewlenin: “il-kwistjonijiet li jirrigwardaw lill-konsumaturi” u “is-sikurezza ta’ l-ikel”.Is-sitwazzjoni kurrentiDwar il- kwistjonijiet li jirrigwardaw lill-konsumaturi, l-Eurostat qed jipproduċi fuq bażi annwali pubblikazzjoni panoramika ‘Il-Komsumaturi fl-Ewropa: fatti u figuri’ u stabbilixxa Task Force bejn is-sevizzi għal statistika fuq prezzijiet dettaljati.Is-sikurezza ta' l-ikel hija tema importanti fil-kuntest tal-politika tal-ħarsien tal-konsumatur u l-Unjoni Ewropea żviluppat firxa wiesa’ ta’ azzjonijiet leġiżlattivi u azzjonijiet oħrajn maħsuba biex jiggarantixxu sistemi ta’ kontroll effettivi fuq il-ġererkija kollha ta’ l-ikel, inklużi standards stabbiliti b’mod legali għall-ambjent u l-benessri ta’ l-annimali.L-għan ta’ l-isforz ta’ l-Eurostat għal statistika fuq is-sikurezza ta’ l-ikel huwa li jipprovdi parir metodoloġiku u data statistika ta’ interess mhux biss għal dawk li jfasslu l-politika imma wkoll għall-partijiet privati interessati u l-pubbliku ġenerali.L-inizjattivi ewlenin għall-2008-2012 (kwistjonijiet li jirrigwardaw lill-konsumaturi)-  L-iżvilupp ta’ statistika uffiċjali ‘robusta’ ( hard ) (jiġifieri prezzijiet detteljati, spiżi tal-konsum bejn il-fruntieri, tranżazzjonijiet bejn l-impriżi u l-konsumaturi, eċċ.) u għajnuna metodoloġika għal statistika ‘moderata’ ( soft ) żviluppata minn entitajiet pubbliċi/privati oħrajn;-  It-tħejjija ta’ pjan ta’ azzjoni bħala segwitu għall-konklużjonijiet tat- Task Force bejn is-servizzi għall-istatistika dwar prezzijiet dettaljati;-  It-tnedija ta’ studju dettaljat fuq il-possibbiltà li modulu dwar kwistjonijiet relatati mal-ħarsien tal-konsumatur ikun inkluż fl-istrument il-ġdid (l-E4SM) li preżentement qed jiġi żviluppat mill-Eurostat.L-inizjattivi ewlenin għall-2008-2012 (is-sikurezza ta’ l-ikel)-  Għandu jissegwa l-iżvilupp ta’ l-istatistika relevanti fuq is-sorveljar tas-sikurezza ta’ l-ikel;-  Għandhom jitjiebu d-disponibilità u l-kwalità ta’ l-istatistika fuq prodotti bit-tikketta (prodotti organiċi, prodotti bbażati fuq organiżmi modifikati ġenetikament, eċċ.).TITOLU XV NETWERKS TRANżEWROPEJL-ebda programm statistiku ma hu meħtieġ. It-tagħrif statistiku għal dan it-titolu jitnissel skond il-ħtieġa minn data u indikaturi maħruġa għal titoli oħra fil-programm.TITLE XVI INDUSTRIJAStatistika kummerċjaliIl-qafas legaliL-istatistika fuq il-kummerċ hija meħtieġa biex tappoġġja l-analiżi tal-kompetittività, il-produttività u t-tkabbir u biex tifforma tagħrif ewlieni għas-sorveljar tal-progress ta’ l-għanijiet riveduti ta’ Liżbona.Ir-Regolament tal-Kunsill (KE) Nru 58/97 dwar l-istatistika strutturali dwar l-impriżi (u emendat); ir-Regolament tal-Parlament Ewropew u l-Kunsill (KE) Nru 48/2004 dwar il-produzzjojni ta’ statistika Komunitarja annwali fuq l-industrija ta’ l-azzar għas-snin ta’ referenza 2003-2009; ir-Regolament tal-Kunsill (KEE) Nru 3924/91 dwar il-ħolqien ta’ stħarriġ Komunitarju fuq il-produzzjoni industrijali. Il-proposta tal-Kummissjoni għal Regolament tal-Parlament Ewropew u l-Kunsill (KE) dwar ir-reġistri tal-kummerċ. Il-proposta tal-Kummissjoni għal Regolament tal-Parlament Ewropew u l-Kunsill (KE) dwar l-istruttura u l-attività ta’ l-affiljati barranin (il-FATS). Ir-Regolament tal-Kummissjoni 1450/2004 dwar il-produzzjoni u l-iżvilupp ta’ statistika Komunitarja fuq l-innovazzjoni.Is-sitwazzjoni kurrentiL-i statistika kummerċjali strutturali tintuża għal analiżi dettaljata tas-settur Ewropew tan-negozju. It-tħassib ewlieni ta’ l-utenti huwa dwar in-nuqqas ta’ prontezza tad- data u l-mod batut ta’ kif iseħħ l-adattament għall-ħtiġiet politiċi ġodda li qed jinħolqu, pereżempju n-nuqqas ta’ tagħrif dwar is-settur tas-servizzi, l-intraprenditorija, il-globalizzazzjoni u t-tranżazzjoni għal mudelli ta’ produzzjoni sostenibbli. Fir-rigward tas-setturi speċifiċi tal-manifattura, l-i statistika tal-produzzjoni hija kompliment essenzjali biex tinftiehem il-prestazzjoni tas-settur.L-i statistika Komunitarja fuq l-Innovazzjoni hija l-għodda ewlenija biex titkejjel l-innovazzjoni fl-Ewropa. Mill-2004 ’l quddiem din l-istatistika tkun prodotta bi frekwenza ta’ żewġ produzzjonijiet kull sena. Qiegħed jingħata aktar u aktar aċċess għall-mikrodata lid- data tas-CIS.L-I statistika fuq l-affiljati barranin (il-FATS) qed tiġi żviluppata u r-Regolament il-ġdid se jipprovdi għadd bażiku ta' fatturi varjabbli għall-kejl tal-globalizzazzjoni. Ir-reġistru Ewropew ta' l-impriżi multinazzjonali (l- EuroGroups ) kif mitlub mir-Regolament tar-Reġistru tal-Kummerċ jinsab f'fażi sperimentali.L-inizjattivi ewlenin għall-2008-2012-  Għandha tkun żgurata eżekuzzjoni kompluta tal-leġiżlazzjoni ewlenija (formulazzjoni mill-ġdid tar-Regolament ta' l-SBS, ir-Regolament dwar il-FATS, ir-reġistru ta' l-EuroGroups). Għandhom jitwettqu l-istudji pilota previsti fil-leġiżlazzjoni u għandha ssir valutazzjoni sħiħa tagħhom;-  Fir-rigward ta' l-Istatistika Komunitarja fuq l-Innovazzjoni l-eżekuzzjoni totali tal-Manwal ta' Oslo 2005 huwa ppjanat għas-CIS 2008. Is-CIS 2010 u Stħarriġ Komunitarju sussegwenti dwar l-Innovazzjoni għandhom ukoll itejbu aktar il-kwalità tad- data u l-aċċess għaliha;-  Għandha tkun żviluppata statistika ġdida biex tinftiehem aktar fil-fond it-tifsira tal-globalizzazzjoni ta’ l-ekonomija;-  It-tħassib ta' l-utenti dwar il-prontezza u l-passività fir-rispons għall-ħtiġiet ġodda għandu jkun indirizzat bl-ittestjar ta' metodi ġodda u flessibbli għall-ġbir tad- data , permezz ta' stħarriġ ad hoc u l-metodi ta' l-użu tal-kampjonamenti Ewropej;-  Filwaqt li jitħares id-dritt ta' l-impriżi li jżommu d- data tagħhom kunfidenzjali, għandhom ikunu żviluppati metodi kif jinħarġu l-aggregati Ewropej fuq livell ta' attività l-aktar dettaljat;-  Għandha tkun eżegwita klassifikazzjoni riveduta ta' l-attivitajiet ekonomiċi (l-NACE Rev.2) fl-istatistika kummerċjali kollha mis-sena ta' referenza 2008 'l quddiem;-  Għandhom ikunu żviluppati metodi kif jitnaqqas il-piż fuq l-impriżi, jiġifieri ż-żieda fl-użu ta' data amministrattiva, metodi għall-istħarriġ żgħir iffukat, l-użu ta' data pubblikament disponibbli dwar l-impriżi u l-użu tat-teknoloġija XBRL.Statistika fuq is-soċjetà ta' l-informazzjoniIl-qafas legaliL-użu tat-Teknoloġiji ta' l-Informazzjoni u l-Komunikazzjoni (l-ICTs) huwa fost l-imbuttaturi ewlenin lejn soċjetà inklużiva, impjiegi aħjar, u saħħa kompetittiva aqwa għall-impriżi Ewropej. L-istatistika ta' l-Eurostat fuq is-soċjetà ta' l-informazzjoni tikkostitwixxi bażi vitali għal dawk li jfasslu l-politika Ewropea biex jivvalutaw il-bidliet strutturali lejn ekonomija bbażata fuq l-għarfien u tikkontribwixxi għas-sorveljar tal-progress lejn il-ksib ta' l-għanijiet riveduti ta' Liżbona.Ir-Regolament tal-Parlament Ewropew u l-Kunsill (KE) Nru 808/2004 dwar l-istatistika Komunitarja fuq is-soċjetà ta' l-informazzjoni.Is-sitwazzjoni kurrentiGħal diversi snin, l-Eurostat ikkontribwixxa għall-analizzar komparattiv tas-soċjetà ta' l-informazzjoni billi pprovda indikaturi ta' l-użu ta' l-ICT kemm mill-impriżi kif ukoll mill-familji u l-individwi. Din l-attività għandha titkompla u tittejjeb biex isir adattament għal esiġenzi politiċi bħall-inizjattiva i2010 bbażata fuq l-istrateġija riveduta ta' Liżbona u inizjattivi politiċi ulterjuri. Għal dan jista' jkun li tinħass il-ħtieġa ta' estenzjoni tal-bażi legali preżenti lilhinn mil-limitazzjonijiet tagħha tallum.Sabiex ikopri aspetti lilhinn mir-rieda u l-użu, il-ġbir tad- data dwar l-investiment fl-ICT u dwar l-impatt ta' l-ICT fuq il-produzzjoni u l-imġiba kummerċjali u fuq is-soċjetà jikkumplimenta l-istħarriġ Komunitarju li jinsab għaddej bħalissa. Il-ħtiġiet ta' adattament tal-bażi legali għall-istatistika fuq is-soċjetà ta' l-informazzjoni sabiex ikun żgurat għadd ta' data komprensiv f'waqtu u kompatibbli mal-Kontijiet Nazzjonali dwar is-setturi ta' l-ICT u l-komunikazzjoni elettronika jkunu vvalutati u tradotti f'azzjoni.L-inizjattivi ewlenin għall-2008-2012-  L-indikaturi fuq is-soċjetà ta’ l-informazzjoni inklużi l-indikaturi fuq is-settur ta’ l-ICT u l-kompetittività tiegħu għandhom ikunu adattati kontinwament skond it-tibdil tal-ħtiġiet politiċi, filwaqt li titqies kooperazzjoni internazzjonali fit-tikjil ta’ l-ICT;-  L-istatistika fuq l-investiment ta’ l-ICT u l-adozzjoni ta’ l-ICT għandhom ikunu żviluppati biex jissodisfaw aħjar l-għan tat-tikjil ta’ l-impatt tas-soċjetà ta’ l-informazzjoni.Statistika fuq it-turiżmuIl-qafas legaliIt-turiżmu huwa attività ekonomika importanti fl-Unjoni Ewropea b'potenzjal kbir għal kontribut fl-oqsma ta' l-impjieg u t-tkabbir ekonomiku kif ukoll ta' l-iżvilupp u l-integrazzjoni soċjoekonomika wkoll fiż-żoni rurali, periferali u sottożviluppati.Id-Direttiva tal-Kunsill 95/57/KE dwar il-ġbir ta' tagħrif statistiku fil-qasam tat-turiżmu.Is-sitwazzjoni kurrentiBħalissa, l-istatistika tinġabar mill-forniment ta' l-akkomodazzjoni lit-turisti u mid-domanda għaliha, kif ukoll mill-aspetti ekonomiċi relatati mal-komportament ta' l-industrija turistika. Madankollu, jeżisti tħassib prinċipali dwar il-ksib ta' grad ogħla ta' komparabilità ta' l-istatistika eżistenti u l-ħolqien ta' kontijiet satelliti armonizzati tat-turiżmu inkorporat fi tħassib akbar dwar turiżmu sostenibbli, li għalih għandhom ikunu definiti u mkejla l-indikaturi relevanti. Minħabba l-impatt immedjat ta' avvenimenti bħall-attakki terroristiċi jew it-tixrid ta' mard li jittieħed fuq l-industrija tat-turiżmu, tħassib ewlieni għandu jkun dwar it-titjib fil-prontezza tad- data .L-inizjattivi ewlenin għall-2008-2012-  Is-sett kurrenti ta’ statistika turistika u l-bażi legali tagħha għandhom jiġu modernizzati;-  Il-kontijiet satelliti armonizzati għandhom ikunu eżegwiti u indikaturi għal turiżmu sostenibbli għandhom jiġu żviluppati u mkejla.Statistika fuq l-enerġijaIl-qafas legaliIl-forniment garantit ta' prodotti ta' l-enerġija ta' prezz raġonevoli b'mod li ma ssirx ħsara lill-ambjent jikkostitwixxi s-sustanza tal-politika ta' l-enerġija ta' l-UE. Is-Sistema ta' l-Istatistika fuq l-Enerġija kienet żviluppata bħala rispons għall-ħtiġiet li nħalqu minn din il-politika.Is-Sistema ta' l-Istatistika fuq l-Enerġija hija bbażata l-aktar fuq ftehim. Jeżistu ċerti obbligi legali li jkopru aspetti speċifiċi tas-sistema, lilhinn mid-Direttiva 90/377/KEE tad-29 ta' Ġunju 1990 dwar il-prezzijiet tal-gass u l-elettriku li jħallsu l-utenti industrijali.Is-sitwazzjoni kurrentiMatul dawn l-aħħar snin, is-swieq taż-żejt kienu saru volatili u imprevedibbli filwaqt li l-prezzijiet baqgħu tilgħin m'ogħla s-sema. Id-dipendenza ta' l-UE fuq l-enerġija qed tikber kontinwament; id-domanda għall-enerġija qed tikber ukoll il-ħin kollu u qed jixteħtu d-dubji dwar kemm teżisti l-kapaċità biex jitnaqqsu l-emissjonijiet tal-gassijiet li għandhom l-effett tas-serra filwaqt li s-swieq ta' l-elettriku u l-gass ta' l-UE għadhom ma żviluppawx f'suq kompetittiv uniku reali. F'dan l-ambjent politiku, il-Kummissjoni - b'rispons għall-istedina tal-Kapijiet ta' l-Istat u l-Gvern fl-2005 - irreaġixxiet b'sensiela ta' proposti (il-Green Paper Strateġija Ewropea għal Enerġija Sostenibbli, Kompetittiva u Sigura), bħal mhuma l-proposta għat-twaqqif ta' Osservatorju Ewropew għall-Forniment ta' l-Enerġija biex ikunu ssorveljati l-mudelli tad-domanda u l-forniment tas-swieq ta' l-enerġija ta' l-UE, id-Direttiva Komunitarja ġdida dwar it-tisħin u t-tkessiħ, is-sorveljanza u d-definizzjoni mmirati għas-snin lilhinn mill-2010 fir-rigward ta' enerġiji li jistgħu jiġġeddu (inklużi l-elettriku u l-bijofjuwils likwidi) u s-Sorveljar tat-titjib fl-effiċjenza ta' l-enerġija fl-użu finali tagħha.L-inizjattivi ewlenin għall-2008-2012-  Regolament dwar l-Istatistika fuq l-Enerġija li jkopri l-ħtiġiet preżenti biex b'hekk tittejjeb il-kwalità;-  Obbligu legali biex tinġabar statistika fuq il-prezzijiet ta' l-elettriku u l-gass li jħallsu l-familji;-  Metodoloġija/approċċ għad-disponibilità tal-pajjiżi attwali ta' l-oriġini; (id-destinazzjoni) għall-gass impurtat (l-esportazzjoni);-  Titjib fil-metodoloġija/nomenklaturi għall-ġbir ta' statistika fuq il-bijofjuwils likwidi;-  Definizzjoni ta' indikaturi/ġbir ta' data għall-ivvalutar ta' l-effiċjenza ta' l-enerġija kif previst fid-Direttiva 2006/32/KE;-  Estenzjoni, jekk ikun hemm il-ħtieġa, ta' indikaturi tal-kompetizzjoni għall-ivvalutar ta' l-effiċjenza tal-kompetizzjoni u l-integrazzjoni tas-swieq tal-gass u l-elettriku.TITOLU XVII KOEżJONI EKONOMIKA U SOċJALIIl-qafas legaliIr-Regolament (KE) Nru 1059/2003 tal-Parlament Ewropew u l-Kunsill dwar il-ħolqien ta' klassifikazzjoni komuni ta' l-unitajiet territorjali għall-istatistika (in-NUTS); il-proposta tal-Kummissjoni għal Direttiva tal-PE u l-Kunsill li tistabbilixxi infrastruttura għall-informazzjoni spazjali fil-Komunità (l-INSPIRE).Is-sitwazzjoni kurrentiQed tinġabar data statistika reġjonali għal madwar tużżana setturi statistiċi wiesgħa, li wħud minnhom huma koperti minn att ġuridiku filwaqt li oħrajn huma rregolati minn ftehim. Tipikament, id- data tintbagħat fuq bażi kontinwa lill-Eurostat. Id- data urbana għall-verifika Urbana tinġabar kull 3 snin u dan ilu jsir mill-2003 'l hawn.L-informazzjoni ġeografika tinġabar u tinżamm fid- database GISCO biex tintuża mill-Eurostat u d-Direttorati Ġenerali kollha tal-Kummissjoni. Minħabba n-nuqqas ta' standards u ta' qafas armonizzat għall-ġbir ta' l-informazzjoni jinħtieġ ammont kbir ta' riżorsi għal manutenzjoni u aġġornar xierqa. Mill-banda l-oħra, l-għarfien dejjem jikber tal-potenzjal tal-kombinazzjoni ta' l-informazzjoni ġeografika ma' dik statistika u tematika ikabbar id-domanda għall-ippjanar, l-analizzar u l-applikar.L-inizjattivi ewlenin għall-2008-2012Il-ħidma li trid titwettaq taħt il-programm statistiku 2008-2012 għandha tkun determinata mill-għamla li tieħu l- politika reġjonali Komunitarja l-ġdida fl-ambitu tal-perjodu l-ġdid ta’ programmazzjoni għall-fondi strutturali . Għandha titkompla l-ħidma ta’ konsolidazzjoni fuq id- data eżistenti, partikolarment fl-oqsma tal-verifika urbana, it-trasport, l-ambjent u r-riċerka u l-iżvilupp. L-eżekuzzjoni ta’ qafas leġiżlattiv għad- data dwar il-Popolazzjoni Reġjonali u r-reviżjoni antiċipata tar-Regolament ESA 95 li jiġbor fih id- data tal-Kontijiet Reġjonali se jkunu ta’ importanza sinifikanti għax-xogħol ta' l-indikaturi strutturali. Il-konsistenza metodoloġika ta’ l-istatistika reġjonali għandha titjieb bl-inklużjoni ta' metodoloġija aktar rigoruża fil-qafas leġiżlattiv relevanti meta dan ikun rivedut u l-applikazzjoni ta’ l-istandards tal-kwalità li diġà bdiet tkun eżegwita fid- data dwar il-kontijiet reġjonali għandha tkun estiża għal statistika reġjonali oħra biex jiġu żgurati l-komparabilità u l-prontezza.Id-disponibilità u l-aċċessibilità ta’ l-Informazzjoni Ġeografika fl-UE kollha kemm hi għandhom ikunu rivoluzzjonizzati bl-eżekuzzjoni tad-Direttiva dwar l-Infrastruttura Ewropea għad- data spazjali fl-Ewropa (l-INSPIRE), li l-għan tagħha huwa li tkun żviluppata infrastruttura Ewropea għal data spazjali bħala appoġġ għall-politika ambjentali u politika oħra. Dan ikollu impatt sinifikanti fuq l-organizzazzjoni u l-użu ta’ dan il-tagħrif mis-servizzi tal-Kummissjoni. Matul dan il-perjodu tal-programm it-tim tal-GI ta’ l-Eurostat m’għandux biss jara li jikkontribwixxi għall-i żvilupp ta’ l-eżekuzzjoni teknika u li jassigura l-infrastruttura organizzattiva (inklużi t-twaqqif u l-organizzazzjoni tal-Kumitat INSPIRE) imma wkoll li tagħti appoġġ għall-eżekuzzjoni ta’ l-INSPIRE fl-UE kollha. Il-promozzjoni tat-teknika ta’ l-analiżi spazjali li tgħaqqad flimkien id- data statistika u d- data ġeografika għandha titkompla għall-utenti tal-Kummissjoni; iż-żieda fid-disponibiltà tad- data spazjali li rriżultat wara li bdiet titħaddem l-infrastruttura għandha ttejjeb bil-kbir il-potenzjal għad-definizzjoni ta’ indikaturi preċiżi.TITOLU XVIII ŻVILUPP TAR-RIċERKA U T-TEKNOLOġIJAIl-qafas legaliL-istatistika fuq ix-xjenza u t-teknoloġija u l-innovazzjoni (l-STI) : Id-Deċiżjoni tal-PE u l-Kunsill 1608/2003 dwar il-produzzjoni u l-iżvilupp ta’ l-istatistika Komunitarja fuq ix-xjenza u t-teknoloġija; Ir-Regolament tal-Kummissjoni (KE) Nru 753/2004 li jeżegwixxi d-Deċiżjoni Nru 1608/2003/KE tal-Parlament Ewropew u l-Kunsill dwar l-istatistika fuq ix-xjenza u t-teknoloġija; ir-Regolament tal-Kummissjoni 1450/2004 dwar l-istatistika Komunitarja fuq l-innovazzjoni. Riċerka statistika, metodoloġija u nomenklaturi : id-Deċiżjoni tal-PE u l-Kunsill tas-7 Programm Qafas [COM(2005) Nru 119-1 u COM/2006/364/finali, pożizzjoni komuni tal-Kunsill]. Ġestjoni tal-mikrodata u kunfidenzjalità : ir-Regolament tal-Kummissjoni (KE) Nru 1104/2006 li jemenda ir-Regolament (KE) Nru 831/2002 li jesegwixxi r-Regolament tal-Kunsill (KE) Nru 322/97 dwar l-istatistika Komunitarja, dwar l-aċċess għad- data konfidenzjali għal għanijiet xjentifiċi.Is-sitwazzjoni kurrentiL-istatistika fuq ix-xjenza u t-teknoloġija u l-innovazzjoni : Il-politika ta’ l-UE dwar ix-Xjenza, it-Teknoloġija u l-Innovazzjoni hija l-qofol ta’ l-istrateġija ta’ Liżbona, kif enfasizzata mill-konklużjonijiet tal-Kunsill Ewropew ta’ Barċellona u r-reviżjoni intermedja fl-2005. Il-produzzjoni u t-tixrid ta' l-Istatistika fuq ir-Riċerka u l-Iżvilupp (R&D), ir-Riżorsi Umani fis-settur tax-Xjenza u t-Teknoloġija, il-Brevetti u l-industriji tat-Teknoloġija Għolja u s-servizzi Bbażati fuq l-Għarfien tjiebu sewwa matul dawn l-aħħar snin. Din il-produzzjoni hija msejsa fuq kollezzjonijiet speċifiċi tad- data , l-użu ta' sorsi amministrattivi u l-użu ta' sorsi oħra ta' data kemm uffiċjali kif ukoll dawk li mhumiex. Il-qafas leġiżlattiv ġie stabbilit.Riċerka statistika, metodoloġija u nomenklaturi : minħabba t-tibdil ta' l-ambjent tax-xogħol, l-aktar relatat mat-tkabbir, il-globalizzazzjoni u t-teknoloġija IT, kif ukoll l-ispiża involuta fil-ġbir tad- data, teżisti l-ħtieġa għal titjib fil-komponenti kollha tal-kwalità tad- data (ara Reg. Nru 322/97), biex ikunu ssodisfati domandi ġodda minn dawk li jfasslu l-politika ta' l-UE u oħrajn u għall-adattament ta' l-istatistika għat-tibdil tas-soċjetà.Ġestjoni tal-mikrodata u l-kunfidenzjalità : Teżisti domanda qawwija għal aċċess faċli għall-mikrodata mir-riċerkaturi biex ikunu jistgħu jipproduċu analiżi f'waqtha u preċiża li tipprovdi appoġġ sħiħ għall-politika; mill-banda l-oħra, il-konformità mal-leġiżlazzjoni xierqa dwar il-kunfidenzjalità hija kkumplikata. Iridu jinstabu soluzzjonijiet siguri ġodda. Barra minn hekk, il-mikrodata hija sors ta' informazzjoni statistika li preżentement mhux qed jiġi sfruttat biżżejjed.L-inizjattivi ewlenin għall-2008 – 2012L-istatistika fuq ix-xjenza u t-teknoloġija u l-innovazzjoni : Fis-snin li ġejjin, ix-xogħol fuq l-istatistika STI se jikkonċentra fuq il-ksib ta' kwalità ta' data aħjar, it-titjib tal-metodi statistiċi, in-nomenklaturi, il-kunċetti u d-definizzjonijiet (pereżempju t-tikjil aħjar tal-flussi ta' l-għarfien; l-użu tal-Patstat, is-sors ta' data mhix ipproċessata ormonizzata internazzjonalment), biex b'hekk jinfetħu l-bibien għal aktar sorsi tad- data u għall-eżekuzzjoni sħiħa ta' l-istatistika fuq l-iżvilupp tal-karriera ta' dawk li għandhom dottorat, kif ukoll tiġi aġġornata l-leġiżlazzjoni eżistenti fuq id-diversi oqsma statistiċi koperti u tiġi pprovduta kontribuzzjoni aktar effikaċi għall-kontijiet nazzjonali.Riċerka statistika, metodoloġija u nomenklaturi : Fis-7 Programm Qafas, għandha tingħata prijorità lit-titjib fl-oqsma tematiċi, imma wkoll lir-riċerka mmirata għat-titjib fil-kwalità tad- data permezz ta' metodoloġiji innovattivi inklużi l-immudellar, l-istimar u l-imputazzjoni. Il-komunità tar-riċerka funzjonali fil-qasam ta' l-istatistika uffiċjali għandha terġa' tingħata l-ħajja permezz ta' l-inkuraġġiment tan-netwerks. It-tixrid u l-użu tar-riżultati mir-riċerka fuq l-istatistiċi uffiċjali fis-6 u s-7 Programm Qafas u l-applikazzjoni tar-riżultati fuq livell operattiv għandhom ikunu promossi u faċilitati. Irid isir aktar xogħol ukoll biex jittejbu n-nomenklaturi użati (pereżempju l-istħarriġ Ewropew fuq il-gruppi ta' impriża li jwettqu r-riċerka u l-iżvilupp), u biex tintuża u titkabbar infrastruttura Ewropea tar-reġistri tal-gruppi ta' impriża.Ġestjoni tal-mikrodata u l-kunfidenzjalità: Għandhom ikunu promossi metodu integrat u metodoloġija għall-iżvilupp ta' infrastrutturi Ewropej biex ikun iffaċilitat għar-riċerkaturi l-aċċess għal data anonimizzata fil-qafas tal-leġiżlazzjoni preżenti u għad-definizzjoni, il-produzzzjoni u l-ġbir ta' data primarja.TITOLU XIX L-AMBJENTIl-qafas legaliL-istatistika ambjentali ta' l-UE tinsaq minn talbiet għal statistika, kontijiet u indikaturi ta' kwalità għolja, komprensivi, affidabbli u relevanti biex tkompli tkun żviluppata, eżegwita u sorveljata l-politika ambjentali Komunitarja, b'mod partikolari is-sitt Programm ta' Azzjoni għall-Ambjent (is-6 EAP) u 'l-Istrateġiji Tematiċi' tiegħu, l-għanijiet ambjentali ta' l-Istrateġija għall-Iżvilupp Sostenibbli ta' l-UE (l-SDS) u l-Istrateġija ta' Liżbona, u l-proċess ta' Cardiff dwar l-integrazzjoni ta' kwistjonijiet dwar l-ambjent fl-oqsma politiċi kollha. Preżentement tinġabar biss f'qafas ta' att ġuridiku statistika fuq l-iskart14 u l-ispiża ambjentali15.Is-sitwazzjonji kurrentiPreżentement, l-Aġenzija Ewropea għall-Ambjent (l-EEA), iċ-Ċentru Konġunt tar-Riċerka (il-JRC), id-Direttorat Ġenerali għall-Ambjent (DG ENV) u l-Eurostat kollha għandhom data fuq l-ambjent. Dawn bħala l-'Grupp ta' Erbgħa' (Go4) kienu ftehmu dwar arranġament tekniku għad-distribuzzjoni tar-responabbiltajiet u l-ħidma u waslu għall-ħolqien taċ-Ċentri tad- Data Ambjentali (l-EDCs)16. Għandha tkun żgurata żieda fl-interoperabilità ta' l-infrastruttura ta' l-IT ta' l-imsieħba fil-Go4. Il-partenarjat mill-qrib ma' organizzazzjonijiet internazzjonali (in-NU, l-OECD) dwar metodi (pereżempju manwali) u dwar ġbir ta' data (il-Kwestjonarju Konġunt ta' l-Eurostat/l-OECD) jikkumplimenta l-qafas għall-istatistika u l-kontijiet ambjentali.Il-prijorità prinċipali hija li tkun issodisfata d-domanda għad- data ta' 'l-Istrateġiji Tematiċi', pereżempju dwar 'il-Prevenzjoni u r-riċiklaġġ ta' l-iskart', 'l-Użu sostenibbli tar-riżorsi naturali' u 'l-Użu sostenibbli tal-pestiċidi'; għandha titkompla l-produzzjoni ta' l-istatistika ambjentali bażika, kif ukoll għandhom ikomplu jiġu pprovduti lill-EDCs l-oħra statistika u indikaturi fuq l-ilma, l-arja, il-bijodiversità, il-ħamrija, il-foresti u l-użu ta' l-art.L-analizzar aħjar u l-kwantifikazzjoni tar-rabta bejn il-pilastri ekonomiċi u ambjentali ta' l-SDS joħolqu l-ħtieġa ta' aktar żvilupp fil-qasam tal-kontijiet ambjentali/ekonomiċi. Wħud mis-sottodominji ta' l-informazzjoni ambjentali juru li jeżistu spazji vojta kbar u li dawn is-sottodominji mhux dejjem huma aġġornati. Is-sehem li għandhom l-istatistika u l-kontijiet ambjentali taħt il-kopertura legali ta' l-UE huwa żgħir: għandhom ikunu kkunsidrati bazijiet legali għal oqsma ċentrali oħra.L-inizjattivi ewlenin għall-2008-2-12Sabiex jittejbu s-sinerġiji, l-ippjanar u l-eżekuzzjoni ta' l-istatistika ambjentali, il-ħidma matul l-2008 u l-2012 għandha tkun ikkoordinata mil-"Laqgħa tad-Diretturi dwar l-Istatistika u l-Kontijiet Ambjentali" (id-DIMESA), li tkopri ż-żewġ netwerks tal-Go4 u l-Istati Membri.-  Iċ-ċentri tad- data għall-Iskart, ir-Riżorsi u l-Prodotti Naturali, u r-Regolamenti dwar l-Istatistika fuq l-Iskart u l-Pestiċidi (ippjanati) għandhom jipprovdu data ta' kwalità għolja filwaqt li jlaħħqu mad-domanda għad- data ta' l-Istrateġiji Tematiċi;-  L-indikaturi ambjentali eżistenti għandhom ikunu ssimplifikati, jiġu żviluppati indikaturi ġodda u għandu jkun ipprovdut appoġġ tekniku għall-ikkalkular ta' l-indikaturi fuq il-livell ta' l-UE, u għar-reviżjoni ta' l-obbligi għall-irrappurtar biex il-ġbir tad- data ambjentali jkun aktar iffukat u aktar effikaċi fejn jidħlu spejjeż;-  Għandha ssir promozzjoni akbar ta' l-iżvilupp u r-riċerka metodoloġiċi dwar il-kontijiet ambjentali-ekonomiċi, u l-moduli tal-kontijiet ambjentali prinċipali għandhom ikunu eżegwiti;-  Il-metodi ta’ l-istimar u l-previżjonijiet għall-qosor biex jimtlew l-ispazji vojta fid- data u jżidu l-prontezza ta’ l-istatistika u l-kontijiet ambjentali għandhom ikomplu jittejbu;-  Għandhom ikunu żviluppati bażijiet legali fejn huwa xieraq għall-oqsma ċentrali tal-ġbir tad- data ambjentali li preżentement mhumiex koperti mill-atti ġuridiċi.TITOLU XX KOOPERAZZJONI TA’ żVILUPPIl-qafas legaliStatistika tajba hija essenzjali għall-ivvalutar tas-suċċess tal-politika ta’ żvilupp. Il-pajjiżi li qed jiżviluppaw jinħtiġuha għat-tifsil ta’ politika bbażata fuq il-fatti. Barra dan, fil-kuntest tat-tisħiħ tad-demokrazija u l-istat tad-dritt u dak tar-rispett għad-drittijiet tal-bniedem, l-istatistika hija eżempju ta’ tmexxija tajba u tista’ tgħin fil-promozzjoni tat-tmexxija t-tajba u t-trasparenza sakemm jiġu osservati standards ta’ kwalità xierqa fil-produzzjoni ta’ l-istatistika, u jkunu żgurati l-aċċessibilità għall-istatistika uffiċjali u t-tixrid tagħha.Is-sitwazzjoni kurrentiHemm ħafna xi jsir fil-pajjiżi li qed jiżviluppaw biex tiżdied il-kapaċità statistika . L-għan kumplessiv huwa li tkun appoġġjata l-politika tar-relazzjonijiet esterni ta’ l-UE billi tiġi pprovduta għajnuna teknika xierqa u ffukata fl-istatistika sabiex tissaħħaħ il-kapaċità fil-pajjiżi li qed igawdu mill-għajnuna ta’ l-UE. Dan l-appoġġ irid ikun b'saħħtu. F’dan ir-rigward, għandu jsir sforz biex ikun żgurat li l-istatistika tifforma parti integrali mill-pjani għall-iżvilupp nazzjonali u reġjonali.L-element politiku l-aktar sinifikanti huwa ż-żieda u ċ-ċarezza fl- iffukar fuq it-tnaqqis tal-faqar fil-politika ta’ żvilupp tal-KE, b’mod partikolari fejn jidħlu l-pajjiżi ta’ l-ACP, speċjalment l-Afrika. Bħala riżultat ta’ dan, il-kooperazzjoni fl-istatistika tiffoka dejjem aktar fuq it-tisħiħ tal-kejl u s-sorveljanza tal-faqar, b’enfasi partikolari fuq l-indikaturi ta’ l-Għanijiet ta’ Żvilupp għall-Millenju (l-MDGs).Jingħataw pariri tekniċi u appoġġ fil-qasam tal-kejl ta’ l-impatt tal-programmi ta’ żvilupp ta’ l-UE u, b’mod ġenerali, fir-rigward ta’ l-element statistiku tal-programmi ta’ żvilupp reġjonali ta’ l-UE.L-integrazzjoni reġjonali hija enfasi kontinwa tal-programm, billi tirrifletti ż-żieda fil-movimenti fost il-pajjiżi nfushom biex isaħħu l-istrutturi reġjonali tagħhom. Oqsma li jinħtieġu l-appoġġ jinkludu s-sorveljanza multilaterali, it-titjib fil-kontijiet nazzjonali, l-istatistika tal-prezzijiet, l-istatistika ta’ l-agrikoltura, l-istatistika fuq riżorsi naturali u l-pressjonijiet fuq l-ambjent, il-kummerċ barrani, l-istatistika tal-kummerċ u t-taħriġ fl-istatistika.Titkompla s-Sistema Statistika Ewropea u ssaħħaħ l-isforzi tagħha biex ittejjeb il-koordinazzjoni bejn il-komunità ta’ finanzjaturi (jiġifieri l-finanzjaturi bilaterali u multilaterali) u dawn l-isforzi għandhom jissaħħu. Għalhekk, l-Eurostat u l-Istati Membri jappoġġjaw il-ħidma, partikolarment fil-kuntesti ta’ l-OECD/DAC, in-NU u l-Bank Dinji, biex ikun valutat l-impatt tal-kooperazzjoni ta’ l-iżvilupp biex jintlaħqu l-Għanijiet ta’ Żvilupp għall-Millenju. Fil-fatt, is-Sistema għandha sehem attiv fl-inizjattiva PARIS 21. B’mod partikolari, l-attivitajiet kooperattivi tekniċi jenfasizzaw l-importanza ta' l-iffukar fuq l-utenti, u jippromwovu l-valur tal-programmar multi-annwali.L-inizjattivi ewlenin għall-2008–2012-  Għandha tiżdied il-viżibilità ta’ l-istatistika fil-pjani ta’ żvilupp nazzjonali u reġjonali;-  Għandhom jingħataw pariri tekniċi u appoġġ xjentifiku, fejn ikun possibbli, għall-mod kif jitmexxew il-programmi statistiċi għall-iżvilupp, partikolarment fuq livell reġjonali; biex ikunu nkuraġġiti proġetti b’implikazzjonijiet statistiċi u l-armonizzazzjoni ta’ l-istatistika f’pajjiżi li jgawdu minn għajnuna mill-UE; u bħala kontribuzzjoni għall-valutazzjoni tal-prijoritajiet statistiċi fl-ippjanar u l-ipprogrammar ta’ l-attivitajiet koperattivi statistiċi ta’ l-UE.-  Għandu jsir enfasi partikolari fuq il-kejl u s-sorveljanza tal-faqar, il-progress fejn tidħol il-koeżjoni soċjali, is-sostenibilità ambjentali u l-Indikaturi ta’ l-Għanijiet ta’ Żvilupp għall-Millenju.TITOLU XXI KOOPERAZZJONI EKONOMIKA, FINANZJARJA U TEKNIKA MA’ PAJJIżI TERZIIl-qafas legaliIr-Regolament tal-Kunsill 96/1279 dwar il-provvediment ta' għajnuna għar-riforma ekonomika u l-irkuprar fl-Istati Indipendenti l-Ġodda u l-Mongolja; il-Komunikazzjoni (COM/2004/795/Finali) mill-Kummissjoni lill-Kunsill dwar il-proposti tal-Kummissjoni għal pjan ta' azzjoni taħt il-Politika Ewropea tal-Viċinat (l-ENP).Is-sitwazzjoni kurrentiIl-mira tal-kooperazzjoni statistika mal-pajjiżi koperti mill-Politika Ewropea tal-Partenarjat (l-ENP) hija biex jingħata appoġġ lill-i żvilupp tas-sistemi statistiċi ta’ dawn il-pajjiżi bil-ħsieb li jkun ipprovdut sett bażiku ta’ data armonizzata li jissodisfa r-rekwiżiti ta’ l-UE fl-oqsma li fihom il-politika ta’ l-UE tesiġi dan. L-għajnuna statistika għal dawn il-pajjiżi hija eżegwita permezz ta' l-Istrument Ewropew tal-Viċinat u l-Partenarjat.L-inizjattivi ewlenin għall-2008-2012-  L-oqsma prinċipali li jridu jkunu żviluppati huma l-istatistika ekonomika, il-kontijiet nazzjonali u l-istatistika tal-prezzijiet, il-kummerċ estern, l-istatistika fuq l-immigrazzjoni u l-istatistika soċjali. Barra dan, setturi oħra bħall-istatistika fuq l-enerġija u l-ambjent – u, f’sens aktar wiesa’, l-indikaturi ta’ l-iżvilupp sostenibbli – progressivament għandhom joħorġu bħala elementi produttivi ewlenin fit-tifsil tal-politika.-  Il-kooperazzjoni għandha wkoll timmira għat-tisħiħ u t-tkabbir tal-kapaċitajiet istituzzjonali ta’ l-uffiċċji statistiċi nazzjonali u l-kooperazzjoni interistituzzjonali. DIKJARAZZJONI FINANZJARJA LEĠIŻLATTIVA1. ISEM TAL-PROPOSTA:Proposta għal Deċiżjoni tal-Parlament Ewropew u tal-Kunsill dwar Programm Statistiku Komunitarju 2008-20122. QAFAS ABM/ABBQasam/Oqsma ta’ politika kkonċernat/i u Attività/jiet assoċjata/i magħhom:Statistika (Produzzjoni ta’ l-Informazzjoni Statistika; Strateġija ta’ Politika u Koordinazzjoni; Appoġġ Amministrattiv)3. LINJI TAL-BAĠIT3.1 Linji tal-Baġit (linji operattivi u linji relatati ta’ għajnuna teknika u amministrattiva (ex-linji B..A)), inklużi l-intestaturi:29.0201 Politika ta' informazzjoni statistika29.010401 Politika ta' informazzjoni statistika — Nefqa fuq tmexxija amministrattiva3.2 Tul ta’ żmien ta’ l-azzjoni u ta’ l-impatt finanzjarju:Ħames snin; 2008-20123.3 Karatteristiċi baġitarji:Linja tal-baġit | Tip ta’ nefqa | Ġdida | Kontribuzzjoni ta’ l-EFTA | Kontribuzzjonijiet minn pajjiżi applikanti | Intestatura fil-perspettiva finanzjarja |29.020101 | Mhux komp. | Diff17 | LE | IVA | LE | Nru 1 |29.010401 | Mhux komp. | Mhux Diff18 | LE | IVA | LE | Nru 1 |4. SOMMARJU TAR-RIŻORSI4.1 Riżorsi Finanzjarji4.1.1 Sommarju ta’ l-approprjazzjonijiet għall-impenji (CA) u l-approprjazzjonijiet għall-ħlasijiet (PA)miljuni ta’ EUR (sa 3 punti deċimali)Tip ta’ Nfiq | Nru tas-sezzjoni | Sena2008 | 2009 | 2010 | 2011 | 2012 | 2013* u wara | Total |Infiq operattiv19 |Approprjazzjonijiet għall-Impenji (CA) | 8.1. | a | 48,800 | 49,800 | 50,700 | 51,700 | 52,700 | 253,700 |Approprjazzjonijiet għall-ħlasijiet (PA) | b | 5,622 | 27,720 | 47,807 | 50,390 | 51,350 | 70,811 | 253,700 |Nefqa amministrattiva fi ħdan l-ammont ta’ referenza20 |Għajnuna teknika u amministrattiva (AMD) | 8.2.4. | c | 3,900 | 4,000 | 4,100 | 4,200 | 4,300 | 20,500 |AMMONT TOTALI TA’ REFERENZA |Approprjazzjonijiet għall-Impenji | a+c | 52,700 | 53,800 | 54,800 | 55,900 | 57,000 | 274,200 |Approprjazzjonijiet għall-Ħlasijiet | b+c | 9,522 | 31,720 | 51,907 | 54,590 | 55,650 | 70,811 | 274,200 |Nefqa amministrattiva li mhix inkluża fl-ammont ta’ referenza21 |Riżorsi umani u spejjeż assoċjati (Mhux obbligatorji) | 8.2.5. | d | 76,444 | 76,543 | 76,644 | 76,747 | 76,852 | 383,230 |Nefqa amministrattiva, għajr riżorsi umani u nfiq relatat, mhux inklużi fl-ammont ta’ referenza (Mhux obbligatorju) | 8.2.6. | e | 5,891 | 6,009 | 6,129 | 6,251 | 6,378 | 30,658 |Total indikattiv ta’ l-ispiża finanzjarja ta’ l-intervent |TOTAL CA inklużi l-ispejjeż għar-Riżorsi Umani | a+c+d+e | 135,036 | 136,352 | 137,573 | 138,898 | 140,230 | 688,088 |TOTAL PA inklużi l-ispejjeż għar-Riżorsi Umani | b+c+d+e | 91,858 | 114,272 | 134,680 | 137,588 | 138,880 | 688,088 |* Approprjazzjonijiet ta' pagamenti biss huma kkonċernati għal dik is-senaDettalji dwar kofinanzjamentJekk il-proposta tinvolvi kofinanzjament mill-Istati Membri jew minn entitajiet oħra, jeħtieġ li tingħata stima ta’ kemm hu dan il-kofinanzjament fit-tabella hawn taħt:miljuni ta’ EUR (sa 3 punti deċimali)Entità ta’ ko-finanzjament | 2008 | 2009 | 2010 | 2011 | 2012 | 2013 u wara | Total |L-Istati Membri Korpi oħrajn | f | 9,934 0,523 | 10,138 0,534 | 10,321 0,543 | 10,525 0,554 | 10,728 0,565 | 51,646 2,719 |TOTAL CA inkluż il-ko-finanzjament | a+c+d+e+f | 144,969 | 146,490 | 147,894 | 149,423 | 150,958 | 0 | 739,734 |4.1.2 Kompatibbilità mal-Programmazzjoni Finanzjarja( Il-proposta hi kumpatibbli ma’ l-ipprogrammar finanzjarju eżistenti.4.1.3 Impatt finanzjarju fuq id-Dħul( Il-proposta m’għandha l-ebda implikazzjonijiet finanzjarji fuq id-dħul4.2 Riżorsi Umani FTE (inklużi uffiċjali, u personal temporanju u estern) - ara d-dettall taħt punt 8.2.1.Ħtiġiet Annwali | 200822 | 200922 | 201022 | 201122 | 201222 | 2013 u wara |Numru totali ta’ riżorsi umani | 818 | 818 | 818 | 818 | 818 |5. KARATTERISTIĊI U GĦANIJIET5.1 Ħtieġa li trid tiġi ssodisfatta fl-immedjat jew fit-tulIl-ħtieġa għall-produzzjoni ta’ Programm multi annwali ta’ Xogħol Statistiku tinħoloq mill-Artikolu 3, sottoparagrafu 1 tar-Regolament tal-Kunsill 322/97 – l-att bażi dwar l-istatistika Komunitarja. Dan il-programm għandu jiddefinixxi l-approċċi, l-oqsma ewlenin u l-għanijiet ta’ l-azzjonijiet mbassra għall-perjodu li mhux itwal minn ħames snin; dan jikkostitwixxi qafas għall-produzzjoni ta’ kull statistika Komunitarja.5.2 Il-valur miżjud ta’ involviment mill-Komunità u l-koerenza tal-proposta ma’ strumenti finanzjarji oħrajn u possibbiltà ta’ sinerġijaMin jieħu d-deċiżjonijiet politiċi u l-parteċipanti fis-suq għandhom bżonn b’mod kostanti l-istatistika biex jieħdu d-deċiżjonijiet tagħhom, jikkontrollaw u jivvalutaw l-implimentazzjoni tagħhom. L-istatistika tipprovdi infrastruttura essenzjali għat-tħaddim xieraq u effiċenti tad-demokrazija u ta’ l-ekonomija moderna. L-Unjoni Ewropea teħtieġ kwalità għolja ta’ servizz fl-informazzjoni statistika sabiex twettaq il-missjoni tagħha. L-istatistika Komunitarja għandha tkun rakkomandabbli, indipendenti minn indħil politiku u disponibbli fiż-żmien u f’forma konvenjenti għall-utenti. Aktar minn hekk, il-preparazzjoni m'għandiex timponi piż eċċessiv fuq il-fornituri tad- data u l-ksib minn naħa tagħhom għandu jsir skond il-prinċipji ta' sussidjarjetà u ta' proporzjonalità.L-Eurostat waqqaf, flimkien ma’ l-awtoritajiet nazzjonali ta’ l-istatistika, netwerk li kollettivament jissejjaħ is-Sistema Ewropea ta’ l-Istatistika . L-oġġettivi tas-Sistema Ewropea ta’ l-Istatistika huma:-  l-iżvilupp ta’ sistema ta’ standards, metodi u strutturi organizzattivi li huma kapaċi jipproduċu statistika komparabbli, rilevanti u ta' min jorbot fuqha;-  li tipprovdi lill-Istituzzjonijiet Ewropej u l-Gvernijiet ta’ l-Istati Membri bl-informazzjoni li jkollhom bżonn biex jifformulaw, jimplimentaw, jikkontrollaw u jivvalutaw il-politiki;-  li jqassmu l-informazzjoni statistika lejn l-Ewropa b’mod ġenerali, lejn il-kummerċ u lil dawk kollha kkonċernati bl-affarijiet ekonomiċi għad-deċiżjonijiet tagħhom;-  li jfittxu jsaħħu s-sistemi statistiċi fl-Istati Membri u fil-pajjiżi fiż-ŻEE kif ukoll jagħtu appoġġ fl-iżvilupp tas-sistemi statistiċi tal-pajjiżi li jkunu qed jaqilbu lejn ekonomija tas-suq u għall-pajjiżi fi żvilupp.5.3 Għanijiet, riżultati mistennija u indikaturi relatati tal-proposta fil-kuntest tal-qafas ABMIl-programm ta’ qafas huwa tali li jipprovdi ħarsa globali lejn l-istrateġiji, il-prijoritajiet u l-pjanijiet tax-xogħol għal-periodu ta’ ppjanar imbassar. L-għanijiet ġenerali (kwistjonijiet globali) u oġġettivi speċifiċi (ikklassifikati skond it-Titoli tat-Trattat) huma definiti. Il-programm ta’ ħames snin huwa appoġġjat minn programmi annwali li jipprovdu għanijiet ta’ xogħol iktar fid-dettall għal kull sena.5.4 Metodu ta' eżekuzzjoni (indikattiv)( Ġestjoni Ċentralizzata( mill-Kummissjoni6. SORVELJANZA U VALUTAZZJONI6.1 Sistema ta' sorveljanzaL-Artikolu 2 tal-proposta jispeċifika li l-Programm Statistiku Komunitarju (CSP) 2008-2012 għandu jiġi implimentat permezz tal-programmi statistiċi ta’ kull sena, skond ir-Regolament (KE) Nru 322/97. Dawn il-programmi, flimkien mal-finanzjament korrispondenti tagħhom, għandhom ikunu s-suġġett tad-Deċiżjonijiet Komunitarji fejn jiġu dettaljati l- outputs u r-riżultati (għanijiet u indikaturi) li għandhom jinkisbu matul il-perjodu ta’ referenza. Is-sorveljanza għandha tiġi żgurata permezz ta’ rapporti regolari dwar il-konsum tar-riżorsi u dwar il-progress li jkun sar fil-kisba ta’ l-għanijiet.6.2 Valutazzjoni6.2.1 Valutazzjoni ex-anteIl-proposta għal CSP, li tkopri l-perjodu 2008-2012, hija seba' waħda tax-xorta tagħha. It-tnejn ta' qabel (1998-2002 u 2003-2007) reċentement kienu, rispettivament, soġġetti għal valutazzjoni ex-post mgħoddija lill-Parlament Ewropew u lill-Kunsill u għal rapport intermedju ppreżentat lill-Kumitat tal-Programm Statistiku (l-SPC). Il-tħejjija tal-proposta kurrenti issejset fuq dawn il-valutazzjonijiet, u din it-taqsima tipprovdi tagħrif addizzjonali.Il-ħtieġa tat-tkomplija tal-Programm Statistiku KomunitarjuIr-rekwiżit għal CSP multi-annwali jsegwi mill-Artikolu 3.1 tar-Regolament tal-Kunsill 322/97. Skond dan l-Artikolu s-CSP għandu jiddefinixxi l-metodi, l-oqsma ewlenin u l-għanijiet ta' l-azzjonijiet previsti għal perjodu li ma jaqbiżx il-ħames snin u jikkostitwixxi l-qafas għall-produzzjoni ta' l-istatistika Komunitarja kollha. Is-CSP huwa eżegwit permezz ta' programmi ta' ħidma annwali li jipprovdu għanijiet aktar dettaljati għall-ħidma għal kull sena u permezz ta' leġiżlazzjoni speċifika għall-azzjonijiet prinċipali.Il-validità ta' l-għanijiet li jridu jintlaħquIl-produtturi u l-utenti ta' l-istatistika Komunitarja kienu involuti ħafna fit-tħejjija tal-proposta, u għalhekk fil-valutazzjoni tar-relevanza ta' l-għanijiet tagħha.Il-konsultazzjoni mal-produtturi mmirat l-awtoritajiet nazzjonali ta' l-istatistika fl-Istati Membri, il-pajjiżi ta' l-EFTA u l-Pajjiżi Kandidati permezz ta' l-SPC. Barra minn hekk, partijiet differenti tal-programm ġew diskussi fid-dettall mill-gruppi ta' ħidma tekniċi tas-Sistema Statistika Ewropea (l-ESS).Fir-rigward ta' l-utenti esterni, ir-relevanza ta' l-għanijiet u r-riżultati li jridu jinkisbu gew diskussi mill-Kumitat Konsultattiv Ewropew għall-Informazzjoni Statistika fl-Isferi Ekonomiċi u Soċjali (is-CEIES) u l-Kumitat ta' l-Istatistika Monetarja, Finanzjarja u fuq il-Bilanċ tal-Pagamenti (is-CMFB). Iż-żewġ Kumitati kienu mistiedna jagħtu l-opinjoni tagħhom dwar il-programm abbozz.L-eżekuzzjoni tal-programm u l-livell mistenni ta' riżorsiL-ESS trid tgħasses sewwa l-bilanċ bejn il-ħtiġiet ta' informazzjoni għal għanijiet politiċi Komunitarji u r-riżorsi meħtieġa fuq livelli Komunitarji, nazzjonali u reġjonali biex tingħata din l-informazzjoni. Il-provvediment ta' riżorsi xierqa fil-kuntest nazzjonali huwa ta' importanza partikolari biex jitfittex li jkunu ssodisfati l-ħtiġiet ta' l-informazzjoni statistika li joħorġu mid-deċiżjonijiet politiċi ta' l-UE. Madankollu, huwa importanti wkoll li tinżamm flessibilità biżżejjed biex tippermetti lill-awtoritajiet nazzjonali jissodisfaw il-ħtiġiet ta' l-informazzjoni statistika Komunitarja bl-iżjed mod effikaċi fejn jidħlu spejjeż.Fil-proposta hemm definit mekkaniżmu għall-istipular tal-prijoritajiet, imsejjes fuq tliet prinċipji ta' gwida ta' l-livell għoli:-  Il-valutazzjoni tal-ħtieġiet ta' l-utenti, inkluża r-relevanza għat-tfassil tal-politika fuq livell Komunitarju;-  Il-valutazzjonijiet ta' l-implikazzjonijiet tan-nefqa għall-parteċipanti fl-istħarriġ, l-Istati Membri u l-Kummissjoni;-  Il-valutazzjoni ta' kwistjonijiet statistiċi speċifiċi ta' importanza għall-effikaċja fejn jidħlu spejjeż u fejn tidħol statistika partikolari, inkluż il-kompromess bejn komponenti differenti tal-kwalità statistika, pereżempju "l-preċiżjoni" u "l-prontezza", u l-possibbiltajiet għal obbligi ta' rappurtar flessibbli li jiffukaw fuq il-ħtiġiet ċentrali Ewropej.Sabiex tkun sfruttata bis-sħiħ l-effikaċja ġenerali fejn jidħlu spejjeż u tissegwa prijoritizzazzjoni bilanċjata fil-programmi ta' ħidma statistiċi annwali, dawn il-prinċipji għandhom ikunu applikati b'mod trasparenti u skond il-linji ta' gwida li jridu jiġu żviluppati mill-Eurostat f'kooperazzjoni ma' l-awtoritajiet statistiċi nazzjonali.6.2.2 Miżuri meħuda wara valutazzjoni interim/ex-post (lezzjonijiet miksuba minn esperjenzi simili fil-passat)L-Eurostat ta bidu għal valutazzjoni ex post tal-Programm Statistiku Komunitarju 1998-2002. Ir-rapport tressaq lill-Parlament Ewropew u lill-Kunsill (COM(2005) 1 finali tat-13 ta’ Jannar 2005). Saret ukoll valutazzjoni intermedja tal-Programm 2003-2007 u ġiet ippreżentata lill-Kumitat tal-Programm Statistiku fit-23 ta’ Frar 2006. Dawn ir-rapporti jivvalutaw il-progress li sar skond kull intestatura tal-Programm Statistiku u fihom rakkomandazzjonijiet għal titjib.Dawn ir-rakkomandazzjonijiet ġew ikkunsidrati bir-reqqa waqt it-tħejjija tal-Programm Statistiku Komunitarju ta’ l-2008-2012. Minbarra fuq prijoritajiet politiċi Komunitarji preżenti, sar enfasi fuq il-ġestjoni statistika, l-aċċess ekwu għall-istatistika, il-prijoritizzazzjoni, il-flessibilità u r-reattività ta' l-ESS.Barra minn hekk, l-Eurostat daħħal fis-seħħ programm ta’ valutazzjoni intern ta' l-attivitajiet kollha tiegħu dwar produzzjoni ta' data bbażat fuq dak li jissejjaħ Rolling Reviews . Kull Rolling Review jimplika reviżjoni bir-reqqa tal-proċeduri interni tax-xogħol, il-livelli ta’ sodisfazzjoni għall-utent, is-sodisfazzjoni ta’ l-imsieħeb dwar il-koordinament u l-organizzazzjoni, konnessjonijiet ma’ organizzazzjonijiet internazzjonali, spejjeż għall-Eurostat u għall-Istati Membri. Kull Rolling Review jipproduċi rakkomandazzjonijiet għat-tisħiħ, bl-implikazzjonijiet tar-riżorsi u tabella taż-żmien għall-implimentazzjoni tat-tisħiħ propost. Dawn ir-rakkomandazzjonijiet jitqiesu meta jiġi ppreparat programm annwali.6.2.3 Kundizzjonijiet u frekwenza ta’ valutazzjoni fil-futurMatul it-tielet sena ta’ implimentazzjoni tas-CSP 2008-2012, rapport ta’ progress intermedjarju għandu jiġi ppreżentat lill-SPC. Rapport ta' valutazzjoni finali għandu jitressaq lill-Parlament Ewropew u lill-Kunsill sa l-aħħar ta' 2013.7. MIżURI KONTRA L-FRODISorveljanza annwali tal-progress fl-implimentazzjoni u l-effettività ta’ l-Istandards tal-Kontroll Intern tal-Kummissjoni huma maħsuba biex jiżguraw l-eżistenza u t-tħaddim tal-proċeduri għall-prevenzjoni u s-sejba ta' frodi u irregolaritajiet.Regoli u proċeduri jinsabu fis-seħħ għall-għanijiet baġitarji prinipali: sejħiet għall-appalti, għotjiet, impenji, kuntratti u ħlasijiet. Il-manwali tal-proċeduri huwa disponibbli għal dawk kollha li jintervjenu f’atti finanzjarji sabiex jiġu ċċarati r-responsabbiltajiet, titħaffef it-tmexxija tax-xogħol u jiġu indikati punti ta’ kontroll ewlenin. Jiġi pprovdut taħriġ dwar l-użu tagħhom. Il-manwali huma suġġetti għal reviżjonijiet u aġġornamenti regolari.Kontrolli fuq il-post ser isiru minn għoti ta' finanzi li jirriżultaw mill-programm, bbażati fuq valutazzjoni tar-riskji preliminari.9. DETTALJI TAR-RIŻORSI9.1. Għanijiet tal-proposta skond kemm jiġu jqumuApproprjazzjonijiet ta’ impenji f’miljuni ta’ EUR (sa 3 punti deċimali)Tip ta’ riżultat | Nefqa medja | 2008 | 2009 | 2010 | 2011 | 2012 | 2013 u wara* | TOTAL |2008 | 200923 | 201023 | 201123 | 201223 | 2013 |Uffiċjali jew staff temporanju24 (29 01 01) | A*/AD | 291 | 291 | 291 | 291 | 291 |B*, C*/AST | 371 | 371 | 371 | 371 | 371 |Personal iffinanzjat25 mill-art. 29 01 02 | 101 | 101 | 101 | 101 | 101 |Persunal ieħor26 iffinanzjat b’Art 29 01 04/05 | 55 | 55 | 55 | 55 | 55 |TOTAL | 818 | 818 | 818 | 818 | 818 |9.2.2. Deskrizzjoni ta’ inkarigi(jew ħidmiet) li ġejjin mill-azzjoniIl-ħidmiet li għandhom isiru jikkonċernaw primarjament ix-xogħol metodoloġiku minn parti waħda, u minn parti oħra l-kisba, il-validazzjoni, it-trattament u t-tixrid ta’ l-informazzjoni statistika relatata ma’ l-oqsma elenkati fl-annessi tad-Deċiżjoni proposta. Dawn jirreferu wkoll għaż-żewġ attivitajiet orizzontali ABB ta’ l-Eurostat ("Appoġġ amministrattiv għall-Eurostat" u "Strateġija politika u koordinazzjoni ta' l-Eurostat").9.2.3. Sorsi ta’ riżorsi umani (statutorji)( Postijiet li bħalissa huma allokati għall-ġestjoni tal-programm li għandhom jinbidlu jew jiġu estiżi: 624 postijiet statutorji fl-2006( Postijiet allokati minn qabel fi ħdan l-eżerċizzju APS/PDB għas-sena 2007 u r-riżerva ta' l-2006: 1827 (15 + 3)( Postijiet stmati li jkunu allokati fl-eżerċizzju APS/PDB li jmiss: 20 27( Postijiet li għandhom jitqassmu mill-ġdid billi jintużaw riżorsi eżistenti fi ħdan is-servizzi ta’ ġestjoni (trasferimenti interni)Għadhom irid jkunu determinati9.2.4. Infiq Amministrattiv ieħor inkluż fl-ammont ta’ referenza ( XX 01 04/05 - Infiq fuq immaniġġjar amministrattiv)miljuni ta’ EUR (sa 3 punti deċimali)Linja tal-baġit (numru u intestatura) | 2008 | 2009 | 2010 | 2011 | 2012 | 2013 u wara | TOTAL |Għajnuna teknika u amministrattiva oħra | 0,228 | 0,255 | 0,280 | 0,303 | 0,325 | 1,391 |- intra muros | 3,672 | 3,745 | 3,820 | 3,897 | 3,975 | 19,109 |- extra muros | 0 | 0 | 0 | 0 | 0 |Għajnuna teknika u amministrattiva totali | 3,900 | 4,000 | 4,100 | 4,200 | 4,300 | 20,500 |9.2.5. Spiża finanzjarja fuq ir-riżorsi umani u spejjeż assoċjati mhux inklużi fl-ammont ta’ referenzamiljuni ta’ EUR (sa 3 punti deċimali)Tipi ta’ riżorsi umani | 2008 | 2009 | 2010 | 2011 | 2012 | 2013 u wara |Uffiċjali jew persunal temporanju (29 01 01) | 71,496 | 71,496 | 71,496 | 71,496 | 71,496 |Persunal iffinanzjat bl-Art XX 01 02 (awżiljarji, END, persunal bil-kuntratt, eċċ.) (linja tal-baġit) 29.01.02 | 4,948 | 5,047 | 5,148 | 5,251 | 5,356 |Spiża totali fuq ir-Riżorsi Umani u spejjeż assoċjati (MHUX inklużi fl-ammont ta’ referenza) | 76,444 | 76,543 | 76,644 | 76,747 | 76,852 |Kalkolu - Uffiċjali u Aġenti Temporanji 108.000 €/sena x 5 sninKalkolu - Staff iffinanzjat taħt l-Art. XX 01 02 Żieda ta' 2% (inflazzjoni), kull sena9.2.6. Nefqa amministrattiva oħra li mhux inkluża fl-ammont ta’ referenzamiljuni ta’ EUR (sa 3 punti deċimali)2008 | 2009 | 2010 | 2011 | 2012 | 2013u wara | TOTAL |XX 01 02 11 01 – Missjonijiet | 1,632 | 1,665 | 1,698 | 1,732 | 1,767 | 8,494 |XX 01 02 11 02 – Laqgħat u Konferenzi | 2,203 | 2,247 | 2,292 | 2,338 | 2,385 | 11,465 |XX 01 02 11 03 – Kumitati | 0,561 | 0,572 | 0,584 | 0,595 | 0,607 | 2,919 |XX 01 02 11 04 – Studji u Konsultazzjonijiet | 0,204 | 0,208 | 0,212 | 0,216 | 0,221 | 1,061 |XX 01 02 11 05 – Sistemi ta’ informatika | 1,020 | 1,040 | 1,061 | 1,082 | 1,104 | 5,307 |XX 01 02 11 06 - Taħriġ | 0,271 | 0,277 | 0,282 | 0,288 | 0,294 | 1,412 |2 Nefqa Oħra Totali ta’ Tmexxija (XX 01 02 11) |3 Spejjeż oħra ta’ natura amministrattiva |Total ta’ l-ispejjeż amministrattivi, għajr ir-riżorsi umani u nfiq assoċjat (MHUX inkluż fl-ammont ta’ referenza) | 5,891 | 6,009 | 6,129 | 6,251 | 6,378 | 30,658 |Kalkolu - Nefqa amministrattiva oħra li mhix inkluża fl-ammont ta' referenzaGħal-linji kollha ġiet ikkalkolata żieda ta’ 2% (inflazzjoni).[1] ĠU C , , p. .[2] ĠU C , , p. .[3] ĠU C , , p. .[4] ĠU C , , p. .[5] ĠU L 52, 22.2.1997, p. 1. Ir-Regolament kif emendat l-aħħar bir-Regolament (KE) Nru 1882/2003 (ĠU L 284, 31.10.2003, p. 1.[6] ĠU L 181, 28.6.1989, p. 47.[7] COM (2005) 217 finali.[8] ĠU C 139, 14.6.2006, p.1.[9] ĠU L 59, 6.3.1991, p.21. Id-Deċiżjoni kif emendata bid-Deċiżjoni 97/255/KE (ĠU L 102, 19.4.1997, p. 32).[10] ĠU L 59, 6.3.1991, p. 19. Id-Deċiżjoni kif emendata bid-Deċiżjoni 96/174/KE (ĠU L 51, 1.3.1996, p. 48).11 Iċ-ċirkolazzjoni ħielsa tal-persuni hija ttrattata fit-Titolu IV.12 L-adozzjoni ta’ miżuri fis-settur tal-pulizija u l-kooperazzjoni ġudizzjarja f’materji kriminali mhijiex prevista fit-Titolu IV tat-Trattat tal-KE imma hija parti mit-Titolu VI tat-Trattat ta’ l-Unjoni Ewropea. Dawn il-miżuri huma inklużi taħt it-Titolu VI ta’ dan id-dokument għaliex kemm il-politika dwar l-immigrazzjoni u l-kooperazzjoni pulizija/ġustizzja huma koperti mis-settur tal-Ħelsien, is-Sigurtà u l-Ġustizzja.13 COM (2005) 123.14 Ir-Regolament (KE) Nru 2150/2002 tal-Parlament Ewropew u l-Kunsill tal-25 ta' Novembru 2002 dwar l-Istatistika fuq l-Iskart.15 Ir-Regolament tal-Kunsill (KE) Nru 58/97 ta' l-20 ta' Diċembru 1996 dwar l-Istatistika Strutturali Kummerċjali.16 L-Arranġament Tekniku ta' l-14 ta' Novembru 2005 dwar il-ħolqien taċ-Ċentri tad-Data Ambjentali, miftiehem bejn l-erba' entitajiet Komunitarji involuti fl-irrappurtar dwar l-ambjent u t-tixrid tad- data .17 Approprjazzjonijiet differenzjati18 Approprjazzjonijiet mhux differenzjati minn hawn 'il quddiem imsejħa AMD19 Spejjeż li ma jaqgħux taħt il-Kapitolu xx 01 tat-Titolu xx ikkonċernat.20 Spiża fl-ambitu ta' l-Artikolu xx 01 04 tat-Titolu xx.21 Spiża fil-Kapitolu xx 01 għajr għall-Artikoli xx 01 04 jew xx 01 05.22 Talbiet għal aktar postijiet u allokazzjoni ta' aktar ġpostijiet isiru fl-ambitu tal-qafas tal-proċedura ta' l-APS, inklużi l-postijiet għat-tkabbir23 Talbiet għal aktar postijiet u allokazzjoni għal aktar postijiet isiru fl-ambitu tal-qafas tal-proċedura ta' l-APS, inklużi l-postijiet għat-tkabbir24 Li n-nefqa għalih MHIX koperta mill-ammont ta' referenza25 Li n-nefqa għalih MHIX koperta mill-ammont ta' referenza26 Li n-nefqa għalih hija inkluża fl-ammont ta' referenza27 Il-ħtiġiet ta' riżorsi umani amministrattivi għandhom ikunu koperti fl-allokazzjoni mogħtija lis-servizz ta' ġestjoni fil-qafas tal-proċedura annwali għall-allokazzjoni.28 Jeħtieġ issir referenza għad-dikjarazzjoni finanzjarja leġiżlattiva speċifika għall-Aġenzija/i Eżekuttiva/i konċernata/i.